Alimlər həssas protez əli təkmilləşdirməyə nail olublar\nABŞ tədqiqatçıları insana nəyə toxunduğunu hiss etməyə imkan verən bionik protez əl hazırlayaraq sınaqdan keçiriblər. Bu barədə “IEEE Spectrum” jurnalında Keys-Uestern Universitetinin funksional əsəb interfeysləri laboratoriyasının rəhbəri Dastin Tayler məlumat verib.\n“ICTnews” Elektron Xəbər Xidməti “N+1” resursuna istinadən yazır ki, bu məqsədlə laboratoriya əməkdaşları adi bionik protezi toxunuşu hiss edən sensor sistemi ilə təchiz ediblər. Bunun üçün sınaqda iştirak edən könüllülərin bazu önünə bayır tərəfdən iri əsəb sistemlərini, o cümlədən dirsək, mil sümüyü və əlin orta sümüyünü (N.medianus) əhatə edən xüsusi hazırlanmış düz elektrod manjetlər quraşdırılıb. Bu manjetlərin hər birində ayrıca stimulyasiya kanalı ilə əlaqəli səkkiz kontakt nöqtə yerləşib.\nBildirilir ki, protezin müxtəlif hissələrinə toxunuşa reaksiya verən ötürücülər quraşdırılıb. Onlar kompüter vasitəsilə implantasiya olunan elektrodlarla ötürücülərdən daxil olan informasiyanın sinir sisteminə müxtəlif kanallarla ötürülməsi üçün birləşdirilib.\nSistemin çoxillik sınaqlar və sazlanması nəticəsində könüllü İqor Spetik protezin köməyi ilə, məsələn, gözləri bağlı halda albalını budaqcıqlardan ayırmaq kimi incə hərəkətləri yerinə yetirə bilib. O, buna toxunuşu hiss edən sensor sistemi söndürülmüş vəziyyətdə 34 faiz halda nail olub, işlək vəziyyətdə isə uğurlu hərəkətlərin sayı 93 faiz təşkil edib. İ.Spetikin sözlərinə görə, o sistem sayəsində protezi alət kimi deyil, öz əli kimi hiss edir.\nFunksionallığına görə maksimum dərəcədə insan əlini xatırladan protez üzərində işlər 2012-ci ildən universitetdə və bir neçə klinik elmi mərkəzlərdə aparılır. D.Taylerin sözlərinə görə, bununla belə, texnologiya hələ mükəmməl deyil.\nHazırda laboratoriya elektrod sayı dörd dəfə çox olan implantasiya edilən yeni nəsil manjetlərin yaradılması ilə məşğuldur. Bu, təkcə hissiyyatlı deyil, həm də temperatur, ağrı, əzələlərin vəziyyətini hiss etmə kimi geniş hiss spektrinin ötürülməsi üçün lazımdır. Lakin başlıca vəzifə sistemi kənar kompüterə naqilsiz qoşulma olmadan tam implantasiya edilən hala gətirməkdir.\nLaboratoriya rəhbəri qeyd edib ki, bunu etmək heç də asan deyil, çünki sistem 16 qeyd və 96 stimulyasiya kanalına malik olmaqla insan əlinə implantasiya edilərək illərlə işləməlidir. Buna baxmayaraq mütəxəssislər sistemin işlək avtonom prototipini 2019-cu ilədək yaratmağı planlaşdırırlar.


"Diplomatik qazanılan qələbə ardınca siyasi, iqtisadi, hərbi və mənəvi qələbəni gətirir" -Politoloqla MÜSAHİBƏ - son xeberler\n"Diplomatik qazanılan qələbə ardınca siyasi, iqtisadi, hərbi və mənəvi qələbəni gətirir" -Politoloqla MÜSAHİBƏ\nSosial Tədqiqatlar Mərkəzinin Daxili siyasətin təhlili departamentinin baş məsləhətçisi, politoloq İlyas Hüseynovun Sonxeber.az-a müsahibəsi:\n-Söhbətimizə Azərbaycan-Ermənistan münasibətərinin son bir neçə ildə gedişinə nəzər salmaqla başlamaq istərdim.\n-ATƏT-in Minsk qrupu danışıqlarda vasitəçi kimi bu münaqişənin həll olunması istiqamətində öz fəliyyətini göstərir, amma adıgedən qrupun regionlara səfəri və görüşləri təəssüflə qeyd edək ki, heç bir nəticə vermir. Tərəfləri konstruktiv dialoqlara dəvət edən vasitəçilər Ermənistanın qeyri-konstruktiv mövqeyi ilə razılaşırlar. ATƏT-in Minsk qrupunu son illər dövriyyəyə buraxdığı "substantiv danışıqlar" adlı termini var. Yəni, məntiqli danışıqlar. Burada danışıqlar zəncirvari, bir- birini ittiham və ya təkzib etmək, faktları təhlil etmək üzərində deyil, daha çox hansısa məsələlərdə hər hansı detallar razılaşdırılmaqla böyük sülhə doğru davam etdrilməsi tövsiyyə olunur. Ermənistanın daxilindəki hakimiyyət dəyişikliyi və Nikol Paşinyanın "məxməri inqilab" yolu ilə hakimiyyətə gəlməsindən sonra güman olunurdu ki, Ermənistan Dağlıq Qarabağ münaqişəsi ilə bağlı müəyyən qədər pozitivllik göstərəcək. Çünki onun dırnaqarası "demokrat" imici var idi.\nBuna görə də ondan öz xalqının rifahı üçün müəyyən konstruktiv həllə yönəlmiş variantı gözləmək olardı, lakin Nikol Paşinyanın ötən il də Xankəndinə səfəri zamanı səsləndirdiyi "Dağlıq Qarabağ Ermənistandır..." ifadəsi hər iki tərəfdə böyük polemika və müzakirələrə səbəb oldu. Bundan əlavə Aşqabadda MDB dövlət başçılarının iştirakı ilə keçirilən görüşdə Ermənistanda faşizmin dövlət siyasəti səviyyəsinə gəldiyi və faşizmin qəhrəmanlaşdırılması ilə bağlı Prezident İlham Əliyevin çıxışı oldu. Bu çıxış böyük bir rezonans doğurdu. Bundan əlavə, Prezidentin Münhendə çıxışı oldu. Bu görüş təsadüfi deyildi. Çünki Dağlıq Qarabağ münaqişəsi həll olunmamış bir münaqişədir. Azərbaycan BMT nin 51-ci maddəsinə görə işğal olunmuş ərazilərini geri qaytara bilər.\n-Münhen görüşündə bir məqama diqqəti çəkmək istərdim. Bu görüşdə Ermənistanın Baş naziri Nikol Paşinyan davamlı sülhə ehtiyac olduğunu və Dağlıq Qarabağ münaqişəsinin həllində hərbi yola ehtiyac olmadığını dilə gətirdi. Ehtiyac yaransa, torpaqlarımız uğrunda ölkəmiz üçün müharibənin qaçılmazlığını nəzərə alsaq, Paşinyan sizcə bu fikirləri nəyə əsaslanıb səsləndirdi?\n-Paşinyanın bayaq qeyd etdiyim kimi, "demokrat" imici var. Bu ya kənardan elədir və yaxud da bu imici özü üçün formalaşdırmağa çalışır, lakin Ermənistanın daxili-ictimai siyasi vəziyyəti və baş verən siyası proseslərə baxanda onun heç də demokrat olmadığını açıq görürük. Ermənistanın daxilindəki bütün Kütləvi İnformasiya Vasitələri ya təzyiqlərə məruz qalır, ya da redaksiylara tapşırıqlar verilir, media azadlığı heç vəziyyətinə gətirilir. Bu gün Ermənistan rəhbərliyi kütləvi həbslər həyata keçirir.\n-Daxildə bu qədər çaxnaşma varkən, Paşınyanın kütləyə təsiri nədən qaynaqlanır?\n- O, özünü "demokrat" kimi göstərməyə çalışır, amma biz onun təbiətini bilirik. Özünü göstərməsi bir başqa, faktiki reallıq başqadır. Paşinyan özünü sülhpərvər, münaqişənin sülhlə həll olunmasının tərəfdarı kimi təqdim edir. Azərbaycan yeri gələrsə hərbi yolla torpaqlarımızı qaytarmaq üçün müdaxilə etməkdən çəkinmir. Yenilənmiş Madrid prinsiplərində göstərilmiş məsələlər öz həllini tapmalıdır. Yəni, ərazilər boşaldılmalı, daha sonra Qarabağın statusu ilə bağlı məsələyə yenidən baxıla bilər. Ermənistan isə bu prinsiplərə əməl etmir, yəni nə əraziləri boşaldır, nə məcburi köçkünlərin köçürülməsi üçün şərait yaradır, nə də Dağlıq Qarabağın müqəddaratı ilə bağlı heç bir fikri yoxdur. Onların əsas mövqeyi məsələnin belə formada qalmasıdır. Azərbaycan tranzit imkanlarından gəlir əldə edir, ehtiyatlarını dünya bazarına çıxararaq mənfəət əldə edir, əhalinin sosial rifahının yüksəldilməsi ilə bağlı islahatlar həyata keçirir. Ermənistanda isə biz bunların heç birini müşahidə etmirik. Ermənistanın ərzisinin böyük bir əksəriyyəti qapalı vəziyyətdədir. Belə bir vəziyyətdə hakimiyyətə gələn Paşinyan əvvəlcə daxili auditoriyaya hesablanmış populist çıxışlarla müəyyən reytinq qazansa da, bu gün onun bu reytinqi çox pis vəziyyətdədir.\n-Münhen görüşündə Paşinyan bir neçə məqam vurğuladı. Nəzərə çarpan Azərbaycanın sabiq prezidenti Ayaz Mütəllibovun "Arqumenti i faktı" qəzetinə verdiyi müsahibə ilə bağlıdır.\n- Prezident İlham Əliyev Münhendəki görüşdə bununla bağlı Paşinyana tutarlı arqumentlə cavab verdi. O, bildirdi ki, "Arqumenti i faktı" qəzetinə heç bir hüquqi və siyasi qiymət verilə bilməz. Həqiqətən də Rusiya Kütləvi İnformasiya Vasitələrində çoxsaylı erməni və ermənipərəst qüvvələr fəaliyyət göstərir. Prezident görüşdə Ayaz Mütəllibovun sağ olduğunu, Azərbaycanda yaşadığını vurğuladı. Ayaz Mütəllibov da verdiyi açıqlamada belə bir fikir ilə çıxış etmədiyini təsdiqlədi. Münhen görüşündə Paşinyanın belə bir məsələni qabartmasından onun nə qədər hiyləgər, təxribatçı olduğu, məsələni başqa məcraya yönəltmək istədiyi göründü. Azərbaycan BMT-nin üzvü olanda Dağlıq Qarabağ Azərbaycanın tərkib hissəsi idi. Beynəlxalq hüquq, BMT-nin qətnamələri, Avropa Şurasının, ATƏT-in münaqişəni pisləyən qətanamə və qərarları bu gün Azərbaycanın xeyrinədir.\nGörüşdə Böyük Tiqrana istinad etmək ermənilərin utopik düşüncə tərzindən, beyinlərnin bu fikirlə zəbt olunmasından xəbər verir. Hadisələrin gedişindən Paşinyanı hakimiyyətə gətirən xalqın elə onu hakimiyyətdən də devirəcəyini proqnozlaşdırıram.\n- Xocalı soyqırımı bu gün Azərbaycan xarici siyasətinin bir istiqaməti kimi dəyərləndirilir. Avropa İnsan Haqları Məhkəməsinin 22 aprel, 2010- cu il qərarından başqa bir çox beynəlxalq təşkilatlar hüquqi çərçivədə Xocalıda mülki əhaliyə cinayətin törədilməsini fərqli şəkildə tanıyır. Fikrinizcə, Münhendəki görüşdən sonra digər beynəlxalq təşkilatlar bunu necə dəyərləndirəcək?\n-Azərbaycanda hər il 26 fevral tarixi Xocalı qətliamının anım günü kimi qeyd edilir və "Ana harayı" abidəsinə yürüş təşkil olunur. Eyni zamanda Azərbaycanın xaricdəki diplomatik nümayəndəliklərində də qəbullar keçirilir. Günlə bağlı maarifləndirici-təbliğat materialları paylanılır, çəkilmiş filmlər nümayiş olunur və dünya ictimaiyyətinə bununla bağlı məlumatlar çatdırılır. Bu sahədə Heydər Əliyev Fondunun fəaliyyətini qeyd etmək istərdim. Fondun sayəsinə dünya ictimaiyyəti Xocalı ilə bağlı daha çox məlumatlanıblar. Bizim Xocalıda baş verən hadisələri həmin vaxtı dünyaya çatdırmaq üçün imkanlarımız yox idi. Həmin dövrdə informasiya resurslarımız kifayət qədər deyildi, Xocalıda baş verən həqiqətləri dünya gündəmində qaldırmaq, hər kəsə göstərmək imkanlarımız çox məhdud idi. Bunu bu gün biz edə bilirik.\n- Yaxın günlərdə Berlində azərbaycanlıların iştirakı ilə Xocalıya aid böyük bir aksiya keçirildi. Bu aksiya düşünürəm digərlərindən fərqləndi. İnsanlar daha çox aktiv idi, sanki Münhendəki çıxış onlara yeni ruh vermişdi.\n-Ümimiyyətlə, dünya siyasətində heç bir hərbi savaş diplomatik uğur qazanılmadan həyata keçirilmir. Məsələn, Osmanlı tarixində elə savaşlar olub ki, diplomatik zəmində möhkəmlənmədiyi üçün hərbi müstəvidə qazanılan qələbə artıq danışıq masasında geri götürülüb, ərazilər geri qaytarılıb. Əsas məsələ diplomatiyadan keçir. Bu gün beynəlxalq münasibətlərin diktə etdiyi qaydalar bundan ibarətdir. Diplomatik qazanılan qələbə ardınca siyasi, iqtisadi, hərbi və hətta mənəvi qələbəni gətirib çıxarır. Prezidentimizin Münhendəki çıxışı həm siyasi, həm də mənəvi qələbə idi.\nBurda Paşinyanın çıxışını izləyən bütün siyasətçilər, analitiklər tənqid atəşinə tutdular.\n-Prezidentin bu yaxınlarda İtaliyaya da rəsmi səfəri təşkil olundu. İtaliya bu görüşlə Azərbaycanı rəsmi strateji tərəfdaşı elan etdi. Bu görüşlə bağlı nələri qeyd edə bilərsiniz?\n-Cənab Prezidentin İtaliyaya rəsmi səfəri bir çox məsələlərlə əlamətdar oldu. Prezidentin səfərinə ikitərəfli münasibətlər kontekstində baxanda, bunu çox yüksək səviyyəli dövlət səfəri kimi qeyd edə bilərik. Çünki, cənab Prezident həm İtaliya prezidenti, həm Roma şəhərinin meri, həm Nazirlər şurasının sədri, eyni zamanda İtliyada fəaliyyət göstərən böyük maliyyə koorperasiyalarıın rəhbərləri ilə də görüşdü. Bu görüş Azərbaycan üçün böyük imkanlar açır. Çünki, İtaliya həm Avropa Birliyinin, həm NATO- nun, həm də "Böyük səkkizlik"in üzvüdür. Çoxölçülü strteji tərəfdaşlığın gücləndirilməsi ilə bağlı birgə bəyannamədə İtaliya ilə Azərbaycan arasında strateji, siyasi, iqtisadi, hərbi məsələlər qeyd olundu. Həmin bəynnaməyə görə İtaliya ilə Azərbaycan bir-birininn ərazi bütövlüyünü, sərhədlərinin toxunulmazlığını, suverenliyini qətiyyətli şəkildə dəstəkləyir.\n-Aparılan görüş və danışıqlar bundan sonra dünya ictimai-siyasi arenasında digər dövlətlər tərəfindən necə qiymətləndiriləcək? Avropanın ən iri, ən sözünü demiş digər hansı dövləti tam olaraq Azərbaycanın diplomatik münasibətini, çıxışını İtaliya kimi dəstəkləyəcək?\n-Mənə elə gəlir ki, Münhen debatı konteksindən yanaşanda qeyd edə bilərik ki, bu xəttin davam etdirilməsi tələb olunur. Artıq Xarici İşlər nazirləri Cenevrədə ilin əvvəlində görüşüblər. Qeyd edim ki, ilin əvvəlində keçirilən görüşlər tədbirlər planının təsdiqlənməsi və ya müzakirəsi ilə bağlı olan görüşlərdir. Dövlət rəhbərləri səviyyəsində olan Münhendəki görüş artıq Azərbaycan diplomatiyasının daha inamlı olmasını deməyə gətirib çıxarır.\nDağlıq Qarabağ münaqişəsinin 3 həmsədri var: ABŞ, Fransa və Rusiya. Əslində bu dövlətlərin özlərinin maraqları bir çox məsələlərdə uzlaşmır. Dağlıq Qarabağ da həmsədr olan tərəflərin müxtəlif maraqlardan çıxış etməsinin və onların bu münaqişədə həmsədr olması Azərbycan üçün dezavantaj ola bilər. Xoşbəxtlikdən bu məsələnin həll olunmasında hər üç tərəfin mövqeyi aydındır. Madrid prinsipləri onu göstərir ki, burda işğal olunmuş ərazilər boşaldılmalı və məcburi köçkünlərin yerlərinə qayıtması üçün şərait yardılmalıdır. Ötən il silsilə görüşlər keçirildi və burada da hər hansı bir tərəf özünün vasitəçi kimi daha böyük mövqeyini irəli çəkməyə çalışdı. Mənə elə gəlir ki, Münhendəki görüşdən və İtaliya ilə imzalanan sənəddən sonra Azərbaycana baxış dəyişib.\nSosial Baxılıb: 1404 Tarix: 26 fevral 2020\nTatarıstanın Kazan şəhərində "Azadlıq" Gənclər Birliyinin fəalları Xocalı faciəsinin xatirəsinə piket təşkil ediblər.. . Sonxeber.az BİG.AZ-a istinadən verdiyi xəbərə görə, dünən Kazanın Bauman küçəsində, birliyin fəalları Nail Nəbiullin və Fənil Giyləcov "26 Fevral Xocalı Faciəsi Günüdür\nXocalıda sonuncu toy - FOTO\nSosial şəbəkələrdə 28 il öncə Xocalıda keçirilən son toy şənliyinin fotosu yayılıb.. . Sonxeber.az xəbər verir ki, "İsayevin səhifəsi" adlı hesabda verilən foto ilə bağlı belə bir izah verilib: "Bu, kəndimizdə son toy oldu. Gəlinin sağında dayanan şərfli oğlan və iki qardaşı əsir düşdü\nBaş Prokurorluqda kadr dəyişikliyi olub.. . Oxu.Az-ın məlumatına görə, bununla bağlı müvafiq əmri Baş prokuror Zakir Qaralov imzalayıb.. . Əmrə əsasən, Baş prokurorun köməkçisi Axundzadə Zaur Zahir oğlu Dövlət İttihamının Müdafiəsi üzrə İdarənin Bakı şöbəsinin rəisi vəzifəsinə təyin edilib.. . Qeyd edə\nHazırda paytaxt Bakıda müşahidə olunan duman təbii metereoloji hadisədir.. . Bunu "Report"a Ekologiya və Təbii Sərvətlər Nazirliyinin Milli Hidrometeorologiya Departamentinin Hidrometeoroloji Proqnozlar Bürosunun direktoru Gülşad Məmmədova bildirib.. . O qeyd edib ki, havanın rütubətliyini\nİlham Əliyev: "Qubadlı şəhəri işğalçılardan azad olundu" - FOTO Vladimir Yevseyevin "İsgəndər" raketlərindən istifadə ilə bağlı fikirləri hərbi cinayətə təhrikdir - Deputat ŞAD XƏBƏR: Daha bir neçə ərazimiz işğaldan azad olundu-SİYAHI-VİDEO Qalmaqallı kafenin adı dəyişdirilib "Xankəndi kafesi" qoyuldu Operativ Qərargah MƏLUMAT YAYDI Tramp: "ABŞ Dağlıq Qarabağ münaqişəsinin sülh yolu ilə tənzimlənməsinə asanlıqla nail ola bilər" Prezident Qubadlıya görə bu komandirləri təbrik etdi Ermənilərin növbəti "feyk"i ifşa olundu ATƏT-in Minsk qrupunun həmsədrlərindən Dağlıq Qarabağla bağlı birgə BƏYANAT Türkiyədə konsert vermək istəyən Mətanət İsgəndərli linç edildi - VİDEO


Səsin Səxavət payı\nGəlimli-gedimli, ölümlü-itimli dünyamızdan kimlər keçib getməyib ki? Yer üzünü lərzəyə salan padşahlar, sərkərdələr, şairlər, filosoflarE və bir də ruhumuza, hisslərimizə hər zaman hakim kəsilən musiqiçilər. Bu fani dünyanın pəncərəsindən lap tez, tələm-tələsik baxıb gedənlər də olub. Amma baxışı, görünüşü, əməli yaxşı mənada fərqli olanların izi heç vaxt həyatdan silinməyib.\nNecə ki, bu gün musiqidən, sənətkarlıqdan söz düşəndə dünyamızın pəncərəsində Səxavət adlı bir işığın yandığını görürük.\nDüşünürəm, müğənni ömründən səsdən özgə, qiymətli, əziz nə qalır ki?\nSəxavət Məmmədovdan söz düşəndə qəlbimdə elə hey bir mahnı oxunur.\nElə ki, bəxtimə baxdın, ay çiçək,\nKönlümü yandırıb-yaxdın, ay göyçək!\nBu mahnı Səxavətdən əvvəl də oxunub, sonra da. Ancaq yaşıdlarım mənimlə razılaşarlar ki, bu mahnının möhürünü Səxavət Məmmədov vurub. Onun ifasında eşitdiyimiz "Ay çiçək" "Ay bəri bax", "Sarı bülbül", "Külək", "Qarabağ şikəstəsi", "Seygah", muğam və təsniflər hansını deyim ki, yüz kərə, min kərə dinləməklə doymaq olmur, şirinliyi ilə süzülür qəlbimizə. Bəlkə də bu, düz fikirdir ki, istedadın parlaması, cilalanması üçün adamın hansı mühitdə, təbiətdə böyüməsindən, yaşamasından çox şey asılıdır. Gözünü açandan başı qarlı dağlar, diş göynədən bulaqlar, qıjıltıyla üzü arana axıb gedən çaylar görən Səxavətin səsində təbiətin bütün təsvirləri var. Sanki Abdal-Gülablının bütün çiçəklərinin ətri var bu səsdə. Muğam və xalq mahnılarını elə odlu ürəklə oxuyurdu ki, dinləyicilər musiqinin bütün incəliklərini duya bilirdilər.\nHər dövrün öz şərqisi var. Sevindirici haldır ik, Səxavət Məmmədovun oxuduğu nəğmələr daim sevilir. Yaxın günlərdə bir cavan oğlanın mobil telefonunda Səxavətin "Sarı bülbül"ünə qulaq asdığını gördüm. Doğrusu, indiki gənclərin əksəriyyətinin daha çox əcnəbi musiqilərə, şou müğənnilərinə meyilli olduqları üçün bu, mənə bir qədər təəccüblü gəldi. Marağımı gizlətmədən soruşdum:\n- Nə əcəb, bəzi yaşıdların kimi başqa mahnıları oxutmursan?\nOğlan qısa cavab verdi:\n- Mənim xoşuma bu mahnı gəlir, ona da qulaq asıram.\nBu sadə cavabda əslində, aydın bir məqam vardı. Əlbəttə, Səxavəti musiqiçilər, sənətkarlar daha zəngin dillə vəsf edirlər. Söz , sənət xiridarlarının bir neçəsinin Səxavət Məmmədov haqqında söylədiklərini misal çəkmək yerinə düşər. Böyük alim Xudu Məmmədov demişdi: "Qanında bir başqa qan olan və Azərbaycan dilini sonradan öyrənən insan heç vaxt Səxavət kimi muğam oxuya bilməz. Səxavətin böyüklüyü odur ki, Azərbaycan muğamını əsl azərbaycanlı kimi oxuyur".\nXalq şairi Bəxtiyar Vahabzadə: "Səxavəti mənə ilk dəfə sevdirən onun ifasında eşitdiyim "Seygah" olub. Muğam oxuyan gərək onun fəlsəfəsini də bilə. Səxavətin məharəti onda idi ki, o, oxuduğu muğamı necə başlayırdısa, eləcə də bitirirdi. Ürəyə yatımlı, şirin, məlahətli səsi muğamın fəlsəfəsini başa düşməsi hər zaman onu sevdirirdi."\nXalq artisti, professor Arif Babayevin fikridir: "Səxavətin sənəti hər zaman sənət adamlarıyladır. O, böyük bir sənət əsəri qoyub gedib. Hər səsə inci səs demək olmaz. Səxavət Məmmədovun səsi inci səslərdən idi".\nXalq artisti Canəli Əkbərov: "Səxavət Məmmədovun daxili mədəniyyəti sənəti ilə üst-üstə düşürdü. Sağlığında oynaq, rəvan, naxışlı səsi ilə böyük sevgi qazanmışdı. Onun milli musiqimizdə, muğam sahəsində ideal fərqi var. Ona görə də xalqımız bu gündə sağlığında olduğu kimi Səxavət Məmmədov sənətinə hörmətlə yanaşır."\nXalq artisti Mənsum İbrahimov: "Səxavət Məmmədovun adı gələndə hər bir azərbaycanlı onu dərin hörmətlə yad edir. Kimsəyə bənzəməyən dağ şəlaləsinə, axar çaya oxşar səsi insanları ovsunlayır. Oxuduğu hər bir ifa təbii, özünəməxsusdur. Neçə ki, Azərbaycan xalq mahnıları, muğamları yaşayır, Səxavət Məmmədov da yaşayacaq".\nGöründüyü kimi, söylənilən fikirlərin sonunda bir məna dayanır. Doğrudan da, Səxavətin ifası ruhumuza həm dinclik gətirir, həm də bizi dərin düşündürür. Bu səsdə insanı, silkələyən bir yanğı var. Səxavətin ən şux mahnısında insanı duyğulandıran bir qəm vardı. Yaşadığım illər ərzində bir məqamı müşahidə etmişəm. Ömrü yarımçıq qırılan insanın gözlərində anadangəlmə bir qəm olur. Səxavətin oxuduğu mahnı və təsniflərin hamısını həvəslə dinləyirsən, bir mahnısına qulaq asanda işə lap kövrəlirsən:\nAzad bir quşdum, yuvamdan uçdum,\nBir bağa düşdüm bu gənc yaşımda.\nBir ovçu gördü, köksümdən vurdu,\nTorpağa düşdüm bu gənc yaşımda.\nSən demə, öz taleyini oxuyurmuş Səxavət Məmmədov. Deyirlər, qu quşu ömründə bir dəfə nəğməsini oxuyar, o da öləndə. Ömrünün son günlərində Səxavətin bu mahnını tez-tez oxuması da bəlkə bir qanunauyğunluq, xəbərdarlıq imiş. Torpaqdan yaranmışların, bir gün torpağa qovuşması təbiidir. Amma qəlbimizi ağrıdan odur ki, öz şərqisində dediyi kimi, yuvasından, doğma Qarabağından ayrı düşdü Səxavət. Narahat ruhu Ağdam, Abdal-Gülablı, Qarabağ nisgillidir. Təsəlli budur ki, Səxavət Məmmədov nə xalq, nə də sənət adamları tərəfindən unudulub.\nBu günlərdə Azərbaycan Dövlət Filarmoniyasında unudulmaz xanəndənin 55 illiyinə həsr olunmuş "Azad bir quşdum" adlı xatirə gecəsi keçirildi. Gecənin aparıcısı professor Rəfael Hüseynov bildirdi ki, S.Məmmədov 38 il yaşamasına baxmayaraq, bu qısa ömrü içərisində onu görənlərin, eşidənlərin yaddaşında, ürəyində özünə yer tapmaq haqqı qazandı. Muğamımızın tarixinə unudulmaz iz qoydu. İndi Azərbaycanın elə bir bölgəsi yoxdur ki, orada onun dostları olmasın və Səxavət Məmmədovu sevgi ilə ehtiramla anmasınlar.\nTədbirin təşkilatçısı, Ukrayna energetika nazirinin müavini Burzu Əliyevin Səxavət yaradıcılığına böyük məhəbbəti isə Kiyevdə yenicə işıq üzü görən "Səxavətli mahnı və təsniflər" (SD) adlı musiqi albomunun təqdimatının keçirməsi və onun haqqında vətəndaş təəssübkeşliyilə söylədiyi səmimi nitqi oldu. Səxavət Məmmədov haqqında hər kəsin dilində eyni bir söz eşitdik. Səxavət Məmmədov yüksək vətənpərvərliyi, torpağa, xalqına bağlılığı ilə fərqləndiyi kimi, səxavəti, insanlığı ilə də fərqli idi.\nSəxavət sənətini ona bənzər səslərində yaşadan qardaşları Əlyar və Fehruz Səxavət, xalq artistləri Arif Babayev, Nəzakət Teymurova, Mənsum İbrahimov və digər muğam ustaları tədbir iştirakçılarına maraqlı bir gecə yaşatdılar. Bu gecənin ən möhtəşəmliyisə Səxavət Məmmədovun səsləndirilən lent yazıları idi. Bütün bunlar bir daha təsdiq edir ki, Səxavət Məmmədov səsiylə, ruhuyla hər zaman bizimlədir.\nTədbirdə xanəndənin yaradıcılığını əks etdirən SD-lər qonaqlara paylandı.\nAzərbaycan.- 2008.- 7 noyabr.- S. 6.


Polis narkotik əməliyyatı keçirdi – Fotolar\n23 Avqust 2014 13:39\nDİN Baş Narkotiklərlə Mübarizə İdarəsinin əməkdaşları bir neçə uğurlu əməliyyat axtarış tədbiri həyata keçirib.\nNazirliyin mətbuat xidmətindən daxil olan xəbərə görə, əməliyyatlar nəticəsində külli miqdarda müxtəlif tərkibli narkotik maddəni dövriyyədən çıxarıb. Baş İdarənin Qərb bölgəsində Regional Şöbəsinə Tovuz rayon Əyyublu kəndində narkotik maddə plantasiyası becərilməsi barədə məlumat daxil olub. Narkotik maddəni əkib becərməkdə şübhəli bilinən kənd sakini, 26 yaşlı Əli Əliyev nəzarətə götürülüb və o 11 kiloqram qurudulmuş marixuananı 2 min Amerika dollarına satarkən cinayət başındaca yaxalanıb. Saxlanılan şəxs bildirib ki, marixuananı özünə məxsus əkin sahəsində xüsusi aqrotexniki qaydalara uyğun becərib. Polis əməkdaşları Əli Əliyevə məxsus torpaq sahəsinə baxış keçirərkən kartof kolları arasında əkilmiş xeyli sayda çətənə kollarını da aşkar edərək maddi sübut kimi götürüblər. Əli Əliyev bildirib ki, çətənə kollarını bir neçə ay əvvəl satış məqsədilə əkib. Yığılan narkotik tərkibli bitkilər yandırılaraq məhv edilib.


Ölümcül bir yol: Şeytanın Burun Dəmiryolu - Səyahət - 2022\nMühəndislər texnologiyanı araşdırır və bir vəzifəni daha təhlükəsiz, daha sürətli və daha səmərəli yerinə yetirmək üçün ümumiyyətlə bir çox fərqli platformada aspektləri dəyişdirmək, çimdikləmək və ya yenidən yaratmaq aspektlərinə baxırlar. ÜçünŞeytanın Burun DəmiryoluBununla birlikdə, bunun tam əksinə nail olundu, hələ də erkən mühəndisliyin təsirli bir bacarığı olaraq qalır.\nBir çox relsdən çıxmış qatarlardan biri[Şəkil mənbəyi: Göydə Dəmir Yolu]\nEkvador qatar sistemi olduqca diqqətəlayiqdir. Bir əsr əvvəl Quito ilə Guayaquil arasında etibarlı bir keçid yaratmış işçilər və mühəndislər fövqəladə bir şey deyildir. Parça dağlar boyunca çaxnaşan çayların yanında qayalıq dərələrin üstünə çıxır. Parçanın ən təsirli uzantısı, Ekvadorun ən təhlükəli hissəsi olaraq da qorunur. Şeytanın Burun Dəmiryolu.\nUzanır 12 km yol dünyanın ən məşhur təhlükəli dəmir yolu yollarından biridir, yüzlərlə fut aşağıya enən şəffaf uçurumlar, döngələr və inanılmaz dərəcədə dik bir meyl.\nTrek şeytani adını çox sayda təhlükədən qazanır; həqiqi tikinti və yolun tərtibindən. Pistin tikintisi tez-tez seysmik aktivlik, güclü yağış, yaquar, zəhərli ilan, malyariya, dizenteriya və irəliləməni təxirə salan sarı qızdırma ilə müşayiət olunurdu. Ancaq bəlkə də hamısının ən qorxulusı aşağıda görünən nəhəng uçurum idi. Mühəndislər kütləvi divara necə qalxacağına dair bir metod hazırlamalı idilər. Seçim metodu? Üzündə olduğu müddətdə böyük texniki bacarıq tələb edən bir sıra geri dönüşlər 800 metrlik qayalıq.\nDəmir yolu, dəmirin bifurkasiyasını uzadaraq, “burun” a dik divar partlayaraq qayanın arasından kəsilmiş% 3,5 dar kornişə qalxır. Qatar iki hissədən kənara çıxdıqda, bir keçid adamından lokomotivdən tullanmaq, yolu dəyişdirmək üçün qolu qaldırmaq tələb olunur, daha sonra qatar öz səyahətinə davam edə bilər tərs növbəti 'şeytanın burnuna' qədər. Tikinti sonuna qədər təxmini 2,000 kişilər xəstəlikdən, doğuşdan və ya güclü iqlimdən öldülər. Ödənişlər arasında Karib dənizindəki İngilis koloniyalarından gətirilən işçilər, məcburi işlərindən azadlıq vəd edilən yüzlərlə məhbus və layihənin baş mühəndisi mayor John Harman da var idi.\nƏsas təhlükələrdən biri olan pisti qismən məhv edən qaya sürüşmə[Şəkil mənbəyi:Göydə Dəmir Yolu]\nDəmir yolu uçqunlar və deqradasiyalar səbəbindən dəfələrlə bağlanmasına baxmayaraq hələ də turizm obyekti kimi fəaliyyət göstərir - nə qədər təhlükəli olduğunu demirəm. Bununla birlikdə, Ekvador hökuməti tərəfindən irəli sürülmüş bir canlandırma layihəsi ABŞ-ı təmin etdi 200 milyon dollar parkuru modernləşdirmək və tarixin kiçik hissəsini xalqın zövq alması üçün açıq tutmaq.\n[Şəkil mənbəyi: Ekvadorda tren]\nBAXIN: Hindistan sualtı bir güllə qatarı hazırlayır\nVideoya baxın: ÖlÜMCÜL KADINLAR ÖLÜM NÖBETİ ID BELGESEL (Yanvar 2022).\nMəqsəd üçün Kameraları Qoyunlara bağlamaq\nNearpod təqdimatını necə dərc etmək olar\nRamen necə bişirilir\nSalat yeməkdə necə hazırlanır :)\nTurbinlə işləyən Longboard gözlədiyiniz qədər dəli olur\nSənətçi Küçədə Təbaşir ilə Gözəl personajlar yaradır\nEriyən aplike necə tikilir\nBir sprey şüşəsi ilə ombre şortları necə edilir\nCopyright 2022 \_ Ölümcül bir yol: Şeytanın Burun Dəmiryolu...


23 Yanvar 2022 00:38\nŞəxsi gigiyena qaydaları sağlam həyat tərzinin ayrılmaz hissəsidir. Bir çox xəstəlik törədən mikroblar şəxsi gigiyenasına fikir verməyən insanların orqanizmində daha asan məskunlaşır və çoxalır.\nSağlamlığı qorumaq üçün mütəmadi olaraq saç, bədən, ağız və dişləri təmizləmək, paltarları yumaq lazımdır. Şəxsi qulluq və gigiyena qaydalarına riayət etmək təkcə fiziki sağlamlıq üçün deyil, həm də psixi sağlamlıq üçün çox vacibdir. Sağlamlığı qorumaq üçün görülən təmizlik işləri ümumilikdə gigiyena adlandırılır. Gigiyena sözünün mənşəyi isə yunan mifologiyasına əsaslanır. Rəvayətə görə, adını təbabətin atası sayılan Asklepiosun (Asklepion) qızı Hygieadan alıb. Hygiea sağlamlığı qoruyan və insanların sağlamlığının pisləşməsinin qarşısını alan tanrıçadır.\nŞəxsi gigiyena xəstəlik törədən mikrobların orqanizmə keçməsinin və ətraf mühitə yayılmasının qarşısını almaq üçün lazımi təmizlik qaydaları çərçivəsində müəyyən qayğıların həyata keçirilməsi deməkdir.\nGigiyenaya ən çox diqqət etməmiz olan hissələr əllər, alın, baş dərisi, ağız, qoltuqaltı, burun içi və sairədir. Şəxsi gigiyena qaydaları bu hissələrdə, eləcə də tüpürcəkdə olan mikroorqanizmlərin bədənimizdə xəstəliklərə səbəb olmasının qarşısını almaq üçün ilk vacib addımdır. Ümumiyyətlə, təmiz olmaq, gigiyena qaydalarına riayət etmək bütövlükdə insanın öz bədəninə, sağlamlığına və ətrafındakı insanlara hörmət etməsi anlamına da gəlir.\nŞəxsi qulluq və gigiyena düzgün aparılmadıqda ishal və həzm sistemi pozğunluqları, tənəffüs yolları xəstəlikləri, dəridə mikrob, parazitar, göbələk və allergik xəstəliklər yaranır. Odur ki, şəxsi gigiyena qaydaları ilə bu xəstəliklərə tutulma riskini xeyli azaltmaq olar.\nSadəcə əlləri yumaqla bir çox xəstəliyin qarşısını almaq mümkündür\nMüasir dünyamızın sınağı olan COVID-19 pandemiyası da bir daha sübut etdi ki, insanlara ümumi gigiyena qaydaları çərçivəsində əllərin düzgün yuyulması təcrübəsinin öyrədilməsi ilə xəstəliklərin ötürülməsini xeyli azaltmaq olar. Müşahidələr də sübut edir ki, əl və dırnaq gigiyenası insanlar tərəfindən ən çox diqqətdən kənarda qalan şəxsi gigiyena qaydalarından biridir.\nAraşdırmalara görə, insanların 32 faizinin tualetdən, 47 faizinin isə “fast food” istehlak edilən yerlərdə yemək yedikdən sonra əllərini yumadığı və ya əl yuma müddətinin kifayət qədər qısa olduğu müəyyən edilib.\nƏllər təmizlənməsi üçün axar suyun altında ən azı 20 saniyə sabun və su ilə yuyulmalıdır. Əllərin yalnız su ilə yuyulması görünən kirlərin çıxarılmasını təmin edir. Əsl təmizliyə sabun su ilə birlikdə istifadə edildikdə nail olmaq olur. Təmizləndikdən sonra əllər qurudulmalıdır.


Arzu Əliyevanın filminin Londonda təqdimatı oldu - VİDEO » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n07:06 Bazar Günü, 18 Avqust 2019\nArzu Əliyevanın filminin Londonda təqdimatı oldu - VİDEO\nBöyük Britaniyanın və dünyanın ən nüfuzlu mədəniyyət mərkəzlərindən biri olan Britaniya Kino və Televiziya Sənətləri Akademiyasında "Son iclas” bədii-sənədli filminin təqdimatı olub.\nQeyd edək ki, Heydər Əliyev Fondunun dəstəyi və "BP Azerbaijan” şirkətinin sponsorluğu ilə hazırlanan filmin baş prodüseri Bakı Media Mərkəzinin prezidenti Arzu Əliyevadır.\nAZƏRTAC xəbər verir ki, Londonda təşkil olunan təqdimatda çıxış edən Azərbaycanın Böyük Britaniyadakı səfirliyinin müşaviri Rəşad Vahabzadə Azərbaycan Xalq Cümhuriyyətinin tarixi və mövcud olduğu 23 ay ərzində qazandığı nailiyyətlər barədə danışıb.\n"BP Azerbaijan” şirkətinin əlaqələr, xarici işlər və strategiya üzrə vitse-prezidenti Bəxtiyar Aslanbəyli "Son iclas” filmi haqqında danışıb. O, BP şirkətinin bu filmin ərsəyə gəlməsində iştirakından qürur duyduqlarını bildirib.\nEkran əsərində Cümhuriyyət qurucularının müstəqilliyimizin düşmənlərinə - istər işğalçı ordu, istərsə də bu ordunun daxili havadarlarına qarşı son anadək apardıqları qeyri-bərabər və ümidsiz, lakin dönməz və qətiyyətli mübarizəsi əks olunur. Bu mübarizə faciə ilə başa çatsa da, onun Azərbaycanın istiqlal tarixinin şərəfli bir səhifəsi olduğu vurğulanır. Filmdə, həmçinin Azərbaycan Xalq Cümhuriyyətinin bu şərəfli tarixinin və faciəli taleyinin Azərbaycanın yenidən müstəqilliyə qovuşmasına böyük örnək olduğu ön plana çəkilir.\nEkran əsəri tamaşaçılar tərəfindən böyük maraqla qarşılanıb.\nTəqdimat mərasiminin iştirakçısı Bob Batler filmlə bağlı təəssüratlarını AZƏRTAC-ın müxbiri ilə bölüşərək deyib: "Filmi izlədikdən sonra Azərbaycanın tarixi haqqında çox maraqlı faktlar öyrəndim. Bu film yüksək səviyyədə çəkilib, zövq aldım”.\nMərasimin digər iştirakçısı Nikolas Sauzvel bildirib: "Əla ekran əsəri izlədik, aktyorların oyununu xüsusi qeyd etmək istəyirəm. Bu, tamaşaçıya Azərbaycanın tarixi haqqında məlumat vermək baxımdan əla filmdir. Yüz il əvvəl Azərbaycanda qadınlara seçki hüququ verilib. Bu, hətta Böyük Britaniyadan da əvvəl olub. Azərbaycanda olmamışam, amma ölkəniz haqqında təsəvvürlərim çox müsbətdir. Tezliklə oraya səfər etməyi planlaşdırıram”.\nAntropoloq alim Tamara Draqadze qeyd edib: "Filmdən zövq aldım. Peşəkar bir sənət əsəri izlədim. Aktyorların oyunu, səhnə quruluşu, hər şey əla idi. Arxiv materiallarından istifadə edilməsi filmin belə gözəl alınmasına səbəb olub”.\n1918-ci il mayın 28-də müsəlman Şərqində ilk demokratik dövlət olan Azərbaycan Xalq Cümhuriyyətinin qurulması xalqımızın həyatına şanlı və tarixi hadisə kimi daxil olub. Cəmi 23 ay yaşayaraq istismar altında olan bir ölkəni Şərqin ilk və ən demokratik respublikasına çevirmiş Cümhuriyyət Azərbaycan xalqının milli qürur mənbələrindən biridir.\nPrezident İlham Əliyevin Sərəncamı ilə 2018-ci il "Azərbaycan Xalq Cümhuriyyəti İli” elan olunub. Cümhuriyyətin 100 iliyi münasibətilə həm ölkədə, həm də xaricdə silsilə tədbirlər keçirilib. Bakı Media Mərkəzi də Azərbaycanın bu şanlı tarixinə töhfə vermək üçün "Son iclas” bədii-sənədli filmini ərsəyə gətirib. Film Azərbaycan Xalq Cümhuriyyətinin keşməkeşli tarixinin son günlərinə işıq salır və hökumətin öz son qərarını hansı çətin şəraitdə verdiyini əks etdirir.\n"Son iclas” filminin ilk təqdimatı mayın 25-də Bakıda Heydər Əliyev Mərkəzində olub.


Miniatür kitabların toplanması və nümayiş etdirilməsində Azərbaycan Kitabsevərlər Cəmiyyətinin sədri Zərifə Salahovanın böyük xidməti vardır. Miniatür kitablar 100x100 millimetr, 75x75 millimetr ölçüdə olur. Ölçüsü 10x10 millimetr olanlar isə mikrokitablar adlanır. Bu kitablar 3 min, 5 min tirajla, bəzən isə bir az artıq və ya 300-500 ədədə kimi tirajla nəşr edilir. Bu kitablar cəzbedici olmaqla yanaşı, həm də çox rahatdır. Məsələn, bir çamadana bir kitabxana yerləşdirmək olar. Bir vaxt Bakıda fəaliyyət göstərən miniatür kitablar klubunda fəal iştirak edən Zərifə xanım uzun müddətdir ki, həmin kitabları toplayır. Bu nadir kitabları əldə etmək çox çətindir. Müxtəlif şəhərlərin kitabsevərləri ilə yazışmaq, bir kitabdan ötrü dəfələrlə məktublaşmaq lazım gəlirdi. Buna baxmayaraq, Zərifə xanım miniatür kitablardan ibarət böyük bir kitabxana toplaya bilmişdir. Bunların arasında onun özünün kitabsevərlər cəmiyyətinin xətti üzrə nəşr etdirdiyi kitablar da az deyil. Azərbaycan və rus dillərində "Dədə Qorqud" və "Koroğlu" dastanlarından, klassiklərimizdən Xaqani, Nizami, Nəsimi, Füzuli, Sabir, Şəhriyar və bir çox başqalarının əsərlərindən seçmələr nəşr edilmişdir. "Azərbaycan ekslibrisi" olduqca maraqlı kitabdır. Zərifə xanımın miniatür kitablarının tirajı 5 minə çatanda - 2002-ci ildə o miniatür kitablar muzeyi təşkil etdi. Bu, bəlkə də dünyada yeganə miniatür kitab muzeyidir. Dünyanın hər yerindən gələn hörmətli qonaqlar bu muzeydə olub Zərifə xanımın işini olduqca yüksək qiymətləndirmişlər.\nRusiyanın Fransadakı səfiri N.Afanasiyevski muzeyin rəy kitabında nadir nüsxələrə heyranlığını belə ifadə etmişdir: "...Dünya ədəbiyyatı abidələrinin bu heyrətamiz kolleksiyasına valeh və məftun oldum. Özü də bunların hamısı miniatürlərdir. Bu kolleksiyalarda rus və Rusiya kitablarına geniş yer verildiyini görmək xüsusi ilə xoşdur. Böyük zövq aldığımıza görə çox sağ olun".\n3 iyul 1995-ci ildə M.F.Axundov adına Dövlət Kitabxanasında "Vətənə, dövlətə, xalqa sədaqət andı" miniatür kitabın təqdimat sərgisi keçirildi. Bu sərgi Azərbaycan Qadınları Milli Komitəsinin, respublika "Kitab" cəmiyyətinin və ABŞ "Stark enterprayz" firmasının nəcib təşəbbüsünün nəticəsi idi. Təqdimat-sərgidə ümummilli liderimiz Heydər Əliyev də iştirak edərək toplaşanlar qarşısında nitq söylədi və Zərifə xanımın işini yüksək qiymətləndirdi: "Bugünkü hadisə çox əlamətdardır. Burada Azərbaycanın miniatür kitablarının sərgisi keçirilir. Zənnimcə, biz Azərbaycanda belə bir sərginin ilk dəfə şahidi olduq... Keçmiş dövrlərdə məzmununa və formasına görə müxtəlif, çox maraqlı nəfis kitablar buraxılmışdır. Bu nəşrlər dünyanın bir çox ölkələrində də Azərbaycanı təmsil edir, onun haqqında bilgilər verir. Ancaq Azərbaycanda miniatür kitab nəşrinin tarixi qısadır. Mən çox məmnunam ki, bu gün biz Azərbaycanda yazıçılarımızın, şairlərimizin kitablarının miniatür nəşrini də görürük. Şübhəsiz ki, bu, mədəniyyətimiz, kitab nəşrimiz üçün çox əlamətdar hadisə, böyük nailiyyətdir".\nHazırda miniatür kitablar muzeyində Zərifə xanımın təxminən əsrin bir rübü ərzində topladığı 5 mindən artıq kitabı vardır. İçərişəhərdə Şirvanşahlar sarayının yaxınlığında yerləşən bu muzeyin 27 vitrinində yerləşdirilmiş ürəkaçan, xoş təəssürat bağışlayan nəfis kitablar təmənnasız olaraq həftənin 5 günü kitabsevərlərin ixtiyarındadır.\nRespublika.- 2007.- 26 avqust.- S. 5.


Binəqədidə daha bir layihəyə yekun vurulub » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nBinəqədidə daha bir layihəyə yekun vurulub\n18 Dekabr 2014, 12:10 1322\nAygün Əliyeva: “Sağlam həyat tərzi, gənclərin sağlam təməllər üzərində böyüməsi, müxtəlif xəstəliklərdən uzaq olması və gənclərin gələcəyinin etibarlı şəkildə təşkili daim diqqət mərkəzində saxlanılmalıdır”\nYeni Azərbaycan Partiyası (YAP) Binəqədi rayon Təşkilatının inzibati binasında Binəqədi Rayon İcra Hakimiyyətinin (BRİH) və YAP Binəqədi rayon təşkilatının dəstəyi, təhsil, səhiyyə nazirlikləri, Binəqədi rayon Gənclər və İdman İdarəsi, İctimai Səhiyyə və İslahatlar Mərkəzinin təşkilatçılığı, NİCOS şirkətinin maliyyə dəstəyi ilə rayonun bütün orta ümumtəhsil məktəblərini əhatə etmiş “Gigiyenik qaydalara düzgün əməl edək” layihəsinin yekun tədbiri keçirilib.\nSonra tədbiri giriş sözü ilə açan YAP Binəqədi rayon Təşkilatının sədri Ramiz Göyüşov açaraq, Binəqədi rayonu üzrə bütün məktəbləri əhatə etmiş layihənin əsas məqsədinin sağlam gələcək, sağlam gənclik olduğunu qeyd edib. Natiq ölkədə təhsil və səhiyyə ilə bağlı böyük işlərin görüldüyünü, Prezident İlham Əliyevin bu sahələrin inkişafı ilə bağlı mühüm qərarlar qəbul etdiyini vurğulayıb.\nDaha sonra çıxış edən Binəqədi RİH başçısının müavini Aygün Əliyeva tədbir iştirakçılarına İcra başçısı Xaləddin İsgəndərovun salamlarını çatdırıb. O, “Gigiyenik qaydalara düzgün əməl edək” layihəsinin Bakı 2015 İlk Avropa Oyunlarına töhfə olan “Təmiz Binəqədi” layihəsi çərçivəsində keçirildiyini qeyd edərək, layihənin gənclərdə təmizliyi həyat tərzinə çevirməyi hədəflədiyini bildirib. A.Əliyeva “Təmiz Binəqədi” layihəsi çərçivəsində gənclərin sağlamlığının qorunması, milli mənəvi dəyərlərə bağlılığının gücləndirilməsi və asudə vaxtlarının səmərəli təşkili ilə bağlı çoxsaylı tədbirlərin, aksiyaların, müxtəlif idman yarışları və vətənpərvərlik tədbirlərinin keçirildiyini qeyd edib. Bildirib ki, sağlam həyat tərzi, gənclərin sağlam təməllər üzərində böyüməsi, müxtəlif xəstəliklərdən uzaq olması və gənclərin gələcəyinin etibarlı şəkildə təşkili daim diqqət mərkəzində saxlanılmalıdır. A.Əliyeva bu məqsədlərə çatmaq üçün din, irq, cins fərqinə varmadan hər kəsin mübarizə aparmasının vacibliyindən danışıb. O layihədə müxtəlif nominasiyalar üzrə qalib olmuş məktəbliləri Rayon İcra Hakimiyyətinin başçısı adından təbrik edib.\nTədbirdə YAP Binəqədi rayon Təşkilatının sədri Ramiz Göyüşov, Təhsil Nazirliyinin İnformasiya şöbəsinin müdir müavini Cəsarət Valehov, Bakı şəhəri üzrə Təhsil İdarəsinin müdir müavini Hüseyn Əsgərov, Səhiyyə Nazirliyinin Mətbuat Xidmətinin rəhbəri Anar Qədirli, Səhiyyə Nazirliyinin İctimai Səhiyyə və İslahatları Mərkəzinin layihələrin əlaqələndirmə şöbəsinin müdiri Səbinə Babazadə, “NURGÜN Group” Şirkətinin Müştəri Xidmətləri və İctimaiyyətlə Əlaqələr şöbəsinin müdiri Reala İsazadə və digər qonaqlar da çıxış edərək, layihə barədə öz fikirlərini bildiriblər.\nÇıxışlardan sonra “Gigiyenik qaydalara düzgün əməl edək” layihəsi çərçivəsində elan olunmuş müsabiqələrin qaliblərinin mükafatlandırılması mərasimi olub.\nQeyd edək ki, “Bakı 2015” ilk Avropa Oyunları ərəfəsində keçirilən “Təmiz Binəqədi” sosial layihəsi çərçivəsində “Ən təmiz səhiyyə müəssisəsi” müsabiqəsi də elan edilib. Müsabiqədə iştirak edən səhiyyə müəssisələri arasında 3 tibb müəssisəsi – Ə.Məlikov adına 6 saylı Birləşmiş şəhər xəstəxanası, 20 saylı Uşaq poliklinikası və “HB Güvən” klinikası mükafatlandırılıblar. “Gigiyenik qaydalara düzgün əməl edək” layihəsi də məhz bu müsabiqə ilə əlaqədar gerçəkləşdirilib.


Tələbələrin universitetə girişi belə tənzimlənəcək | Hokm.Az\nTələbələrin universitetə girişi belə tənzimlənəcək\n20 Avqust 2021 - 12:45 144\n“Əyani tədrisə başlayacaq təhsil müəssisələrindəki monitorinq qruplarına Daxili İşlər Nazirliyinin əməkdaşları ilə yanaşı Təhsil Nazirliyinin və yerli icra hakimiyyəti orqanın nümayəndələri də cəlb olunacaq”.\nHokm.az xəbər verir ki, bunu Nazirlər Kabineti yanında Operativ Qərargahın brifinqində Daxili İşlər Nazirliyinin Mətbuat Xidmətinin KİV və ictimaiyyətlə əlaqələr şöbəsinin rəisi, polis mayoru Elşad Hacıyev bildirib.\nO qeyd edib ki, monitorinq qrupları həmin müəssisələrdə qəfləti monitorinqlər həyata keçirəcəklər. Əgər kimsə yoxlayıcını yayındırıb daxil olubsa, məsuliyyət həmin şəxsin üzərinə düşməyəcək: “Təhsil müəssisələrində əyani tədrisə cəlb olunan 18 yaşından yuxarı tələbələr universitet yoxlamadan keçmədən daxil olarsa, onların inzibati məsuliyyətə cəlb olunması nəzərdə tutulmur. Bu hallarda təhsil müəssisəsi rəhbərliyi və yoxlayıcılar məsuliyyət daşıyacaq”.


Pambıq sovkasının ikinci nəslinə qarşı bioloji mübarizə...\nPambıqçılıqda yüksək və keyfiyyətli məhsul almağın əsas şərtlərindən biri də pambığın zərərverici, xəstəlik və alaq otlarına qarşı vaxtında, düzgün və səmərəli mübarizə tədbirlərinin həyata keçirilməsidir.\nKənd Təsərrüfatı Nazirliyi yanında Aqrar Xidmətlər Agentliyinin Ekspertiza Labaratoriya və Sertifikatlaşdırma mərkəzinin Bioloyi Agentlərin istehsalı şöbəsi tətəfindən respublikanın pambıqçılıq rayonlarında pambıq sovkasının təbii düşməni və zərərvericinin yumurtası ilə qidalanan parazit həşərat olan trixoqrammadan istifadə edilməklə pambıq sovkasının ikinci nəslinə qarşı mübarizə tədbirləri aparılıb. Belə ki, Aqrar Xidmətlər Agentliyinin mütəxəssisləri tərəfindən pambıq əkinlərində aparılan müşahidələrə əsasən pambıq sovkasının ikinci nəslinin yumurtasına qarşı iki dəfə trixoqramma ilə Ağdam rayonunda 1400 hektar, Ağcabədi rayonunda 1600 hektar, Beyləqan rayonunda 2000 hektar, Tərtər rayonunda 380 hektar, İmişli rayonunda 1180 hektar, Sabirabad rayonunda 1700 hektar, Saatlı rayonunda 600 hektar, Biləsuvar rayonunda 1000 hektar, Cəlilabad rayonunda 116 hektar, Zərdab rayonunda 1300 hektar, ümumilikdə 11276 hektar sahədə bioloji mübarizə tədbirləri həyata keçirilmişdir. Həmcinin, Saatlı rayonunda qarğıdalı əkinlərində də pambıq sovkasının birinci və ikinci nəslinin yumurtalarına qarşı trixoqramma ilə mübarizə aparılmışdır. Səmərəlilik orta hesabla 57-60 % təşkil etmişdir.\nBioloji mübarizə üsullarından olan trixoqramma tüfeylisi Azərbaycanda Aqrar Xidmətlər Agentliyinin Ekspertiza Labaratoriya və Sertifikatlaşdırma mərkəzinin Bioloyi Agentlərin istehsalı şöbəsində çoxaldılır və tarlalara buraxılır. Buna görə də çoxaldıldığı laboratoriyanın temperatur və rütubət şəraiti təbiətdəkinə uyğunlaşdırılıb.\nTrixoqramma olduqca kiçik, pərdəqanadlı həşərat olub 0,5-0,8 mm uzunluğundadır. Həşərat öz yumurtasını müxtəlif kəpənəklərin (pambıq sovkası, kələm kəpənəyi, payızlıq əkin sovkası, gövdə kəpənəyi) yumurtasının daxilinə qoyur.\nTüfeylinin hər bir dişi fərdi 40-a qədər yumurta qoyur və yumurtadan çıxan sürfə zərərvericinin yumurtasının daxilini yeyərək məhv edir. Yumurta içərisində trixoqrammanın inkişafı 8-11 gün ərzində başa çatır.\nNormativ texniki sənədlərə əsasən zərərverici orqanizmlərin hər nəslinə qarşı üç dəfə trixoqrammanın tətbiqi nəzərdə tutulur. Trixoqramma tüfeylisinin bioloji səmərəliliyi zərərli orqanizmlərin hər generasiyasının sonunda, təsərrüfat səmərəliliyi isə məhsul yığımının sonunda müəyyən olunur.\nTrixoqrama vasitəsi ilə həyata keçirilən bu bioloji mübarizə üsulunun qarğıdalı, bostan bitkiləri və meyvəçilikdə də istifadə olunması məqsədəuyğundur. Bu prosesdən gözlənilən nəticə kimyəvi preparatların tətbiqinin məhdudlaşdırılması, məhsulun maya dəyərinin aşağı salınması, keyfiyyətli və təhlükəsiz məhsul əldə olunmasıdır.\nTarix: 30 Iyul 2020


Fərəməz Novrozuğlu Fazil Mustafaya cavab verdi – Xural qəzeti\nTanınmış jurnalist Əvəz Zeynallının müəllifi olduğu “Qaynar qazan” layihəsi çərçivəsində təşkil edilən telemüsahibənin növbəti qonağı millət vəkili Fazil Mustafa olub. Deputat müsahibəsində Əli Kərimlinin 90-cı illərdə AXCP-nin adından hakimiyyətlə separat danışıqlara getməsi və bunu sübut edən faktların mövcudluğundan danışıb. Fazil Mustafanın həmin fikirinə ilk reaksiyanı Milli Azadlıq Hərəkatının aparıcı üzvlərindən olan, sabiq cəbhəçi Fərəməz Allahverdiyev verib. Azinforum.az həmin cavabı təqdim edir:\nNəinki gördüm Fazil bəy, hətta o görüşlərin birində (Konservatoriyanın arxasındakı “Azya” restoranında) sizdən iki masa aralıda iki nəfərlə oturub sizin söhbətinizin bitməsini gözləyirdik. Həmin iki nəfərdən biri – Ramiz Mirzə feysbukda var, dediklərimi təsdiq edə bilər. İndi mənimçün maraqlıdır, Elçibəyə bu görüş haqqında xəbər vermişdinizmi? Verməmişdinizsə, o zaman başqalarını, konkret olaraq Əli Kərimlini (hərçənd ki, onun günahları heç də sizinkindən az deyil) hansı haqla qınayırsınız? Xəbər vermişdinizsə… O zaman mən sizi qınamıram, çünki ən böyük günahkar məhz Elçibəy özü idi. Sizin ondan imtina etməniz isə, bəlkə də siyasi karyeranızda ən doğru addımınızdır.\nŞahmat Federasiyamızın “uğurlu siyasəti”


"Fantazia" festvalı çərçivəsində beynəlxalq fotosərgi keçirilib + FOTO=84 (Rüstəm Fərman - AZpress.AZ)\nAZpress.AZ xəbər verir ki, noyabrın 2-də Avropa İttifaqının Azərbaycandakı nümayəndəliyinin Bakıda keçirdiyi "Fantazia" festivalı çərçivəsində Muzey Mərkəzində beynəlxalq fotosərgi təqdim olunub. AZpress.AZ bildirir ki, "Architectural Views around the World" ("Dünyadakı memarlıq mənzərələri") adlanan fotosərgidə Aİ nümayəndə heyətinin birinci müşaviri Denis Daniilidis, Tacikistanın ölkəmizdəki fövqəladə və səlahiyyətli səfiri Rustam Soliyev, İspaniya Krallığının və Argentinanın Azərbaycandakı səfirliyinin nümayəndələri çıxış edib.\nTədbiri giriş sözü ilə müşavir Denis Daniilidis açıb. Müşavir fotosərgi haqda qonaqlara geniş məlumat verib. O, bildirib ki, fotosərgidə üç fərqli ölkənin: İspaniya, Tacikistan və Argentina memarlıq möcüzələri əks olunub.\nDaha sonra Tacikistan səfiri Rustam Soliyev və digər səfirlik nümayəndələri çıxış edərək, sərginin təşkil olunması üçün əməyi keçən hər kəsə öz təşəkkürlərini bildiriblər.\nRəsmi hissədən sonra qonaqlar fotosərgi ilə yaxından tanış olublar.\nQeyd edək ki, fotosərgidə üç ölkənin memarlıq möcüzələri əks olunub. İspaniya Krallığına aid memarlıq nümunələri əks olunan sərgi "Casa Batllo" adlanır. Casa Batllo Barselonanın mərkəzində bir binadır. Bina əvvəllər inşa edilmiş bir evdir və 1904-cü ildə Gaudi tərəfindən yenidən dizayn edilib.\nTacikistan memarlıq nümunələri əks olunan sərgi isə "Ballet and city" adlanıb. Sərgidə balerinaların iştirakı ilə çəkilən paytaxt Düşənbə və digər yerlərdə olan memarlıq mənzərələri təqdim olunub.\nArgentinaya aid sərgidə isə bu ölkənin paytaxtı Buenos Ayresdə yerləşən mənzərələr əks olunub.\nFestival Avropa İttifaqına üzv dövlətlər və üçüncü ölkələrlə, o cümlədən Fransa, Bolqarıstan, İtaliya, Latviya, Finlandiya, Belçika, Hollandiya, Macarıstan, Moldova, Meksika, Argentina, Tacikistan, Venesuela, həmçinin aralarında Azərbaycan Mədəniyyət Nazirliyi, Bakı Şəhər Mədəniyyət İdarəsinin də olduğu yerli tərəfdaşlarla birgə təşkil olunur.


Online pulsuz virtual Xorvat klaviatura susmaya | Loderi.com\nXorvat tape bir şey lazımdır, lakin bir kompüter və ya laptop English layout varsa - siz sizin kompüter ekranında bir virtual Xorvat klaviatura lazımdır. Bu istifadə etmək üçün asan və rahat edir. Saytda siz kimi deyil və ya bir şey iş deyil və ya doğru deyil ki, bir şey varsa - bize bildirin. Bu, bizim üçün çox vacibdir. Loderi.com Xorvat virtual klaviatura istifadə edərək, siz tamamilə pulsuz və online edə bilərsiniz:


prokrastinasiya sözaltı sözlük\n1. qısa tərif: təmbəlliyin elmi adıdır. nisbətən uzun tərif: indi elənilməli bir işi səbəbsiz yerə bir qədər sonraya ertələməkdir. adətən əsas prioritet işin əvəzinə çox da önəmli olmayan işləri görür adam. məsələn imtahana hazırlaşmalı olduğun halda pəncərələri parıldadırsan, paltarları şkafdan çıxarıb, ütüləyib yenidən səliqə ilə şkafa düzürsən. yarı dolu zibil vedrəsini boşaltmağa gedirsən, evi silib süpürüb təmizləyirsən və s. problemin həll yolu, görülməli olan işi xırda hissələrə bölüb beyni aldatmaqdır. amma bu belə hər zaman işləməyə bilir. ehtiyatlı olmaq lazımdır.\n01.11.2015 19:49, qatiq qaradi blet\n2. təmbəllik ilə əlaqəsi olmayan, əksər psixoloji araşdırmalara görə qorunma mexanizmi olan anlayış. niyə çox vacib işi görməli olduğunuz halda, oturub facebooku açırıq, yaxud niyə durub dəxli olmayan başqa işlər görürük? Çünki bu bizə rahatlıq verir. Görməli olduğumuz vacib işin məsuliyyətindən, uğursuz nəticələrindən qaçış verir. təmbəllik ilə əlaqəsi olsaydı, ümumiyyətlə yerimizdən qalxmaz, digər işlərə heç yaxın da durmazdıq. görməli olduğumuz həmin məsuliyyətli işin bitmə müddəti yaxınlaşdıqca, utanc və günah hissi keçiririk. prokrastinasiyanın səbəbi- emosiyalardadır. özümüzü məcbur etməyimiz, həmin işdən zövq almamağımızdadır.\n15.06.2016 13:11, sistem robotu


Nigar Camal bu şəkillərinə görə tənqid olundu FOTOLAR » Beynəlxalq İnformasiya Agentliyi\nOxunub:140 / 13 mar 08:54medeniyyet\n“Eurovision 2011” qalibi Nigar Camal "İnstagram" səhifəsində açıq-saçıq fotolarını paylaşıb. SİA-nın məlumatına görə, müğənni ağ qısa geyimdə fotokamera qarşısına keçib. O, şəkilə "Kişilər nə qədər qadınlar haqda pis düşünürsə, əmin olun ki, qadınlar da onlar barəsində bir o qədər pis fikirləşir" şərhini yazıb.\nNigarın sözügedən fotosu tənqidlərə səbəb olub. Sosial şəbəkədə izləyiciləri ifaçının açıq-saçıq geyindiyini vurğulayıblar.\nNigar Camaldan gecə klubunda EROTİK RƏQS - VİDEO medeniyyet Nigar Camal filmə çəkilir - Fotolar medeniyyet Nigar Camal həbs oluna bilər (ŞƏRH) medeniyyet London polisi Nigar Camalı cərimələdi medeniyyet Nigar Camal oteldə və yataqda - FOTO medeniyyet


Tikintiyə xərclənən vəsait açıqlandı\n11 İyun 2015 21:14\nYanvar-may aylarında əsas kapitala 6416,3 milyon manat məbləğində, yaxud ötən ilin müvafiq dövrü ilə müqayisədə 3,7 faiz çox vəsait yönəldilib.\nDövlət Statistika Komitəsindən Publika.az-a verilən məlumata görə, istifadə olunan vəsaitin 4151,1 milyon manatı və ya 64,7 faizi məhsul istehsalı obyektlərinin tikintisinə sərf olunub. Əsas kapitala yönəldilən vəsaitin 3791,0 milyon manatını daxili vəsaitlər təşkil edib. Bilavasitə tikinti-quraşdırma işlərinin yerinə yetirilməsinə sərf olunmuş vəsait 2014-cü ilin eyni dövrü ilə müqayisədə 12,0 faiz artaraq 4933,8 milyon manat təşkil edib.\n2015-ci ildə inşaat işlərinin aparılması üçün dövlət büdcəsindən 5654,7 milyon manat məbləğində vəsait ayrılması nəzərdə tutulub. Ötən beş ay ərzində həmin vəsaitin 1188,2 milyon manatından istifadə edilib.\nMüxtəlif mənbələrdən ayrılmış vəsaitlər hesabına yanvar-may aylarında 723,8 min kvadrat metr yaşayış evləri, növbədə 180 nəfəri qəbul etmək imkanına malik ambulatoriya-poliklinika müəssisələri, 4548 şagird yerlik ümumtəhsil məktəbləri, 200 yerlik məktəbəqədər təhsil müəssisələri, 280 yerlik klub və mədəniyyət evləri, Bakı şəhərində 110 kilovoltluq “Ağ şəhər-1”, “Həzi Aslanov” oteli və s. obyektlər istifadəyə verilib.


“Dostlar məclisi” adlı konsert olacaq\nMtv.az xəbər verir ki, Moskva Myuzikl Teatrında baş tutacaq gecə barədə Rusiya Prezidentinin Beynəlxalq mədəni əməkdaşlıq üzrə xüsusi nümayəndəsi Mixail Şvıdkoy “Rossiyskaya qazeta” nəşrindəki məqaləsində məlumat verib. Bildirib ki, tədbirin qəhrəmanları – Polad Bülbüloğlu, Mixail Qusman və Yuli Qusman doğma şəhərləri, əfsanəvi Bakını vəsf edəcəklər. M.Şvıdkoy yazır: “Xəzərin sahilində yerləşən bu dahi beynəlmiləl şəhər dünyaya xeyli gözəl və istedadlı insanlar bəxş edib. Onlar özlərini hər zaman bakılı adlandırırlar. Mən bu şəhərə xüsusi münasibətim gizlətmirəm. Mən bu şəhər haqqında gəlini Bakıda doğulmuş bir quda kimi də yazıram”.


Badamdarda sürüşmə zonası kimi tanınan ərazidə yeni su şəbəkələri yaradılır – İctimai-Siyasi Media Portalı\nBadamdarda sürüşmə zonası kimi tanınan ərazidə yeni su şəbəkələri yaradılır\n“Azərsu” ASC-nin Tədbirlər Planına uyğun olaraq, Səbail rayonunun Badamdar qəsəbəsinin sürüşmə zonası kimi tanınan 3-cü yaşayış massivində yeni içməli və tullantı su şəbəkələri yaradılır.\nASC-dən “APA-Economics”ə verilən məluçata görə, Badamdar qəsəbəsinin 3-cü yaşayış massivində icra olunan layihə bu ərazidə baş vermiş torpaq sürüşməsinin aradan qaldırılması tədbirləri çərçivəsində həyata keçirilir. Yaşayış massivinin əksər hissəsində mərkəzləşdirilmiş içməli su və kanalizasiya şəbəkəsi mövcud olmayıb. Əhali tərəfindən primitiv qaydada çəkilmiş su xətlərin istismar tələblərinə cavab vermir, tez-tez qəzalara səbəb olurdu. Ərazidə yaranan tullantı isə əhali tərəfindən fərdi şəkildə yaradılmış septik qurğulara və şambolara axıdılırdı.\nYaşayış massivində içməli su və kanalizasiya şəbəkələrinin mərkəzləşdirilmiş sistemlərə qoşulmasını təmin etmək məqsədilə 2019-cu ilin sonlarında yeni layihənin icrasına başlanılıb. İlkin mərhələdə kanalizasiya şəbəkəsinin tikintisi işləri aparılır. Layihə çərçivəsində ərazidə ümumi uzunluğu 23 km olan kanalizasiya xətləri inşa ediləcək və hər bir ünvanın kanalizasiya sisteminə qoşulması təmin ediləcək. İndiyədək kanalizasiya şəbəkəsinin 17 km-lik hissəsi inşa edilib. Yeni şəbəkə yaradılmış ərazilərdə septik qurğular və şambolar ləğv edilərək evlərin kanalizasiya xətləri mərkəzləşdirilmiş şəbəkəyə qoşulur. Tikinti-quraşdırma işlərinin cari ilin sonunadək başa çatdırılması nəzərdə tutulur. Bununla da həmin ərazidə tullantı sularının axıdılması mərkəzləşdirilmiş qaydada təmin ediləcək. Ərazidə yaranan tullantı suları Bayıl-Bibiheybət-Lökbatan kollektoruna yönəldiləcək.\nNövbəti mərhələdə 3-cü yaşayış massivində içməli su şəbəkəsinin tikintisinə başlanacaq. Hazırda bu ərazidə içməli su təchizatı əhali tərəfindən primitiv qaydada yaradılmış və uzun müddətdir istismarda olunan şəbəkələr hesabına aparılır. Mövcud su xətləri istismara yarasız vəziyyətdə olduğundan tez-tez baş verən qəzalar su axıntısına səbəb olur. Layihə çərçivəsində müxtəlif diametrli borularla 10,5 km uzunluğunda su xətləri inşa ediləcək. Yeni şəbəkədən hər bir evə birləşmə veriləcək. Bununla da 10 mindən çox sakinin içməli su və kanalizasiya xidmətlərindən istifadəsi yaxşılaşacaq.\nQeyd edək ki, Badamdar qəsəbəsinin 1-ci və 2-ci yaşayış massivlərinin içməli su təchizatı və kanalizasiya sistemləri 2016-2018-ci illərdə Azərbaycan Höküməti və Səudiyyə İnkişaf Fondu ilə birgə həyata keçirilmiş layihə çərçivəsində yenidən qurulub. Layihəyə uyğun olaraq qəsəbəni dayanıqlı içməli su ilə təmin etmək 11 km magistral, 45 km şəbəkə xətləri çəkilib abonentə birləşmə verilərək sayğaclar quraşdırılıb. Eyni zamanda layihənin əhatə etdiyi ərazidə 28 km yeni kanalizasiya şəbəkəsi inşa edilib.\n“Azərpoçt” beynəlxalq poçt göndərişlərinin qəbulunu dayandırır


Manatın məzənnəsi ilə bağlı AÇIQLAMA | Yeni Gündəm\n03 İyl 2020 - 10:33 1.9 K\n“Yeni Gündəm”-in məlumatına görə, bunu İqtisadi İslahatların Təhlili və Kommunikasiya Mərkəzinin icraçı direktoru Vüsal Qasımlı deyib.\n“Azərbaycanın cari əməliyyatlar hesabına indiki halda iki tsiklik təsir var: biznes tsiklinin və neft qiymətləri tsiklinin təsiri. Hər iki tsikl enmə mərhələsində olduğundan cari əməliyyatlar hesabına mənfi təsir göstərir. Nəticədə, bu ilin ilk rübündə cari əməliyyatlar hesabının profisiti ötən ilin müvafiq dövrünə nəzərən 2,5 dəfə azalaraq 646,3 mln. ABŞ dolları təşkil edib. Bu enmə neft-qaz sektoru üzrə cari əməliyyatlar balansının profisitinin 19,2% azalması, qeyri-neft sektoru üzrə isə kəsirin 28,4% artması hesabına olub, – deyə V. Qasımlı qeyd edib.\n“2019-cu il üzrə icmal büdcənin qeyri-neft baza kəsirinin qeyri-neft ÜDM-ə nisbəti faktiki icra göstəriciləri əsasında hesablandıqda -31,1% hədəfə qarşı -26,6% təşkil edib. Bu nisbətin azalması cari əməliyyatlar balansına müsbət təsir edir. 2019-cu ildə tədiyə balansı neft qiymətinin əlverişli olması, qeyri-neft ixracının artması və kapitalın və maliyyənin hərəkəti hesabında müsbət meyllərdən təsirlənib”, – deyə V. Qasımlı qeyd edib.


Pablo Pikasso və onun qurbanları: Sevməyi bacarmayan rəssam\nGeniş yayılmış təsəvvürə görə, qadınlar sənətkarlara ilhamdan ötrü lazımdılar: gözəllikləriylə, dəstəkləriylə, arxadaşlıqlarıyla onları ilhamlandırsınlar. Ancaq məşhur rəssam Pablo Pikasso ilhamı tamamilə fərqli nəsnələrdə arayırdı. Əgər bir qadın onun ilham pərisinə çevrilirdisə, o zaman əminliklə demək olardı ki, o qadının bəxti gətirməyib.\nBudur, onun öz “muzalarına” göstərdiyi münasibəti və naturasına xas olan bəlli cəhətləri üzə çıxaran iki etirafı: “Mənə elə gəlir ki, kimisə sevmədən ölüb gedəcəyəm” deyə bir dəfə etiraf etmişdi, başqa vaxtsa “Həmişə bir qadını digəriylə dəyişəndə, gərək sonuncunu yandıram. Bu yolla onlardan qurtuluram. Beləcə, onlar artıq ətrafımda dolanıb həyatımı qəlizləşdirə bilmirlər. Bu, bəlkə də, gəncliyimi də mənə qaytarır. Bir qadını öldürmək, onunla təcəssümləşən keçmişi də öldürmək deməkdir”. Ancaq sonuncusu çox axarlı oldu. Söhbət, münasibətə son nöqtəni qoyan böyük bir mübahisədən getmir. Söhbət, illərlə sürən yavaş sürətli psixoloji “qətldən” gedir.\nPikasso gəncliyində yeni həyəcanlara, hisslərə ehtiyac duyanda qadınlarını dəyişirdi. Bu, növbəti yaradıcı impotensiya ilə mübarizədə onun istifadə etdiyi sevimli kələyi idi, bu hal isə gec-tez hər kəsi haqlaya bilər. Üstəlik, bu yol oxşar krizislərin öhdəsindən gəlməkdə ən məşhur üsul idi və əgər Pikasso yeni hisslər axtarışında fərqlilik göstərirdisə də, biz bunlar barədə nəsə bilmirik. Fəqət bircə xüsusi nüans var ki, rəssamın muzalarına göstərdiyi münasibəti fərqləndirir: rəssam, əlaqədə olduğu hər qadının, onu kifayət qədər sevmədiyini düşünürdü.\nPikasso otuz altı yaşında rus balerinası Olqa Xoxlova ilə evlənəndə, hər kəs düşünürdü ki, o daha sakitləşəcək. Ancaq rəssamın anası illuziyalara qapılmırdı: o, aşkarcasına söyləyirdi ki, heç bir qadın onun oğluyla xoşbəxt ola bilməz. Pablo Olqanı uzun və gərgin zəhmət sayəsində əldə etdi. Nigahdan bir oğlan uşağı dünyaya gəldi. Və bu mərhələdən sonra, gözlənildiyi kimi, rəssam bu muzasından da soyumağa başladı. Səhnə boyunca süzən zərif balerina və yorğun, yuxusuz ana onun nəzərinə bir-birindən tamamilə fərqlənən iki varlıq kimi çarpmağa başladı.\nOlqanı, ərinə qarşı çox qısqanc davranmaqda təqsirləndirmək olardı, ancaq onun da, düzü, səbəbləri varıydı. Pablo rastgələ, nizamsız cinsi əlaqələrə aşırı can atırdı və tezliklə özünü, yeni qadın axtarırmış kimi sərgiləməyə başladı. Və həmin qadını tapdı.\nMari-Terezin on yeddi yaşı vardı. O, sadəcə küçədə özüyçün gəzişirdi, birdən orta yaşlı bir kişi onun qolundan tutub belə söylədi: “Mən Pikassoyam! Biz birlikdə böyük işlər ərsəyə gətirə bilərik!”. Mari-Terezin, Pikassonun kim olduğu barədə heç bir fikri yox idi, ancaq onun xarakteri qərarsızlığa meyilli, mülayimiydi. Və Pabloya təslim olmaqla, onu daha da qızışdırıb təhrikə cəlb elədi. Və bundan istifadə edən rəssam, qız üzərində getdikcə daha böyük hakimiyyət yaratmaqdan ləzzət alır, onu basıb əyərək, itələyib-çəkərək gənc qızın psixikasını sındırır və ondan, necə bir sözəbaxan oyuncaq düzəltdiyinə baxaraq xoşhallanırdı.\nBu qız yeniyetmə olduğundan rəssama qarşı dirəşə bilmirdi və Pablonun əvvəlki, yetkin qadınlarının razılaşmayacağı münasibətə, davranışlara belə razılıq göstərirdi. Pikasso Mari-Terezə fiziki əzablar yaşadır, onunla apardığı sadist eksperimentləri getdicə lap çoxaldırdı. Qızın uşaqsayağı maneraları, çöhrəsi, gözyaşları və aralarındakı bu münasibətin sirr olaraq qalması, rəssamı xüsusən alovlandırıb coşdururdu.\nBu yerdə rəssamın qadınlara göstərdiyi münasibətdə növbəti açar qurğunu vurğulamaq lazım. Rəssam qadınları iki yerə- tanrıçalara və ayaqaltılara- ayırır və birinciləri götürüb ikincilərə çevirməyi böyük həzz hesab edirdi. Qadınla münasibəti prinsipcə insani əlaqə saymırdı. Əsərlərində təsvir etdiyi nəsnələri “kublara” çevirdiyi kimi, qadınlara da şəxsiyyət olaraq yanaşmır və onlara, maraqlı oyun vəd edəcək detal yığını kimi baxırdı.\nPikassonun arvadı, ya müasir incəsənətə qərəz və önyarğıyla yanaşdığına, ya da Pikassonun kubistik portretlərindəki psixopat ştrixləri sezdiyinə görə, rəssama, onu realistik tərzdən fərqli şəkildə təsvir etməyi qətiyyətlə qadağan etmişdi. Təbii ki, Mari-Terezi tapan rəssam o biri oyuncağı tullamağı düşünmədi. Hər iki qadına da əzab yaşatmaq və birini digərinə qarşı işgəncə aləti kimi istifadə etmək varkən, niyə boşanasan ki? Və o, bu həzzi yaşayırdı. Psixoloji sındırmayla məşğul olmaq ona, fiziki əzablarla məşğul olmaqdan daha çox ləzzət verirdi. Rəssam deyəndə ki, ona qadını öldürmək gərəkdi, zarafat etmirdi. Şəxsiyyət kimi öldürməkdən danışırdı. İnsan kimi məhv etməkdən danışırdı. Onu ilhamlandıran və onunçün sevgini əvəzləyən yaşantı, bax, buydu.\nMari-Terez hamilə qalanda (rəssam qorunmağı gərəksiz sayırdı), Pikasso onu evinə gətirib yerləşdirdi. Buna dözə bilməyən Olqa oğluyla birgə evdən çıxıb getdi. Boşanma barədə də kəkələmədi. O, ümumiyyətlə Pabloyla heç nə barədə söhbət etmək istəmirdi artıq.\nMariya-Terez qız uşağı doğdu. Bu hadisədən sonra ikinci dünya müharibəsi başladı. Pikasso yaşamağa İsveçrəyə köçdü. Müharibə qaydalarına əsasən onun evi işğal edildi və Mari-Terez özünə kirayə evi axtarmağa məcbur qaldı. Müharibədən sonra Pablo bu oyuncağına qayıtmaq barədə belə düşünmədi. Bu oyuncaq artıq xeyli sındırılıb korlanmışdı. Rəssam, qırıb-dağıtmaq üçün başqa oyuncağa gərək duyurdu.\nParisə qayıdan Pikasso, yanılmaz sezgisindən yenidən istifadə edərək, səbatsız psixikaya və zəif sinir sisteminə malik olan Dora Maarla tanış oldu. Dora Pikassoyla münasibətdə olarkən, uzunmüddətli depressiv tutulmalardan əziyyət çəkdi. Pablo bunun günahını qadının üzərinə yüklədi, ümumiyyətləsə, qurbanının psixikasını bu qədər asan, tez və maneəsiz sındırmağından məmnun qalmamışdı. Başqa qadın tapdı. Gənc rəssam Fransuaza Jilonu.\nRəssam hər qadını möhkəm bağlarla özündən asılı saxlamağı bacarırdı, elə ustalıqla davranırdı ki, qadın diqqətini rəssamdan çəkməyi bacarmır və bu qədər əzab çəkməyinə rəğmən öz həyatını onsuz təsəvvür edə bilmirdi. Pablo, Mari-Terezlə oynadığı kimi Fransuazayla oynaya bilmirdi, çünki o dönəmlə müqayisədə artıq yaşlanmışdı. Ona görə də qadını sırf psixoloji üsullarla incidirdi. Ona, hələ də qarmağından xilas ola bilməyən Doranın yenicə göndərdiyi sevgi məktublarını oxuyurdu.\nƏlbəttə, gözlənildiyi kimi Fransuaza da hamilə qaldı. Fransuaza doğmaq mərhələsinə çatanda, Pablo söylədi ki, maşın gərək əvvəlcə onu işə aparsın və yalnız bundan sonra gəlib Fransuazanı xəstəxanaya aparsın. Fransuaza Pikassonun təkidiylə doğdu. Görünür, rəssam belə qərara gəlmişdi ki, əllərində balaca uşağını tutan qadın daha zəif, üzüyola olur. Qadınların zavallı, zəifləmiş halı və onlar üzərində qurduğu hakimiyyət hissi, onun çoxdan qocalmış qanını qızışdırırdı.\nTipik ailə təcavüzkarı olan Pikasso sürəkli olaraq narazılıq edir və xüsusi tələblər irəli sürürdü. Jilo onunla münasibətində bir məqamı belə xatırlayır: “ Mən bu fikrə gəlmişdim ki, Pikasso qadınların mövcudluğuna dözə bilmir. Münasibətimizin əvvəlində, əlaqəmizin intellektual tərəflərinin və mənim bir azca oğlansayağı həyat tərzimin onu sıxdığını, darıxdırdığını hiss edirdim. Məndə qadınsayağı cəhətlərin azlığı onu acıqlandırırdı. O, uşaq doğmağımı tələb etməkdə israr edir, mənim bir qadın kimi çiçəklənməyimi istəyirdi. Ancaq, bizim uşaqlarımız dünyaya gələndə və mən xalis qadına, anaya çevriləndə, aydın oldu ki, bu dəyişim də onun ürəyincə deyil. Halbuki, bu metamorfozaya özü rəvac vermişdi. Sonra isə onu inkar etdi.” Ancaq Jilo, Pikassonun qadınları arasında ən güclüsü çıxdı və ikinci uşağı dünyaya gətirəndən sonra Pablonu tərk etdi…Tərk etdi ki, məşhur rəssama çevrilsin və normal kişiylə xoşbəxt ailə həyatı qursun.\nFransuazanın bəxti gətirdi, çünki Pikassonun digər qadınlarının çoxu başlarını itirmişdilər. Məsələn, onun ilk uzunmüddətli muzası Fernanda bunu yaşadı. Olqa Xoxlova da əriylə münasibət zamanı emosional baxımdan çox səbatsız davranırdı. Mari-Terez intihar etdi. Pikassodan ayrılan Dori Maar sonralar psixi klinikaya düşdü və elektroşok müalicəsi gördü (yeri gəlmişkən, o da rəssam idi). Ancaq deyəsən Pablo Jilonu seçməklə yanılmışdı. Jilo onun qurbanına çevrilmədi.\nRəssam növbəti qadınını- tənha-ana olan Jaklini kasıb ailədən seçdi. Pikasso, uşağı ondan olmayan qadınlardan iyrənirdi, ancaq bu qadının zahiri itəatkarlığı, yumşaqlığı rəssamı elə cəzb etdi ki, o, prinsiplərinə xilaf çıxası oldu. Fəqət bu qurban nədənsə möhkəm çıxdı. Qadın rəssamın əlini öpüb, onu elə böyük bir pərvərişlə əhatələdi ki, tezliklə Pablo özü ondan asılı vəziyyətə düşdü və Jaklini görməyəndə, səsini eşitməyəndə təlaş keçirməyə başladı.\nRəssam Jaklinsiz özünü çox köməksiz hiss edirdi və hətta, onu dünyəvi həyatdan ayırmaq üçün özüylə birgə bir qəsrə aparmışdı. Jaklin onun oyunlarına reaksiya vermək üçün çox sakit və sadəlövh idi, ancaq rəssam da tam asılılığın bu qədimi tələsinə necə düşdüyünü anlaya bilmirdi. Jaklin, rəssamın evlənmək istədiyi ikinci qadın oldu. Bu dönəmdə Pablo ümumiyyətlə Jaklindən başqa nəyinsə, kiminsə şəklini çəkmirdi.\nBu zaman Pablo Jiloyla oynamağa davam edirdi. Jilo çalışırdı ki, Pikasso onun uşaqlarının atası olduğunu etiraf etsin. Pikasso, əgər Jilo ərindən boşansa, uşaqlarına soyadını verməkdən ötrü rəsmi şəkildə qol çəkəcəyini ona söz verdi. Fransuaza boşandı…və Pablonun başqa qadınla ailə qurduğunu qəzetdən öyrəndi. Yəqin ki, Pikasso, Jilonun çöhrəsinin o xəbəri oxuyarkən nə hala düşdüyünü görmədiyi üçün çox təəssüflənib.\nBütün kişilər öldüyü kimi, Pikasso da sonda öldü getdi. Özündən sonra təkcə yaradıcı miras saxlamadı, həm də digər insanların həyatında, ləzzətlə və qəsdən törətdiyi çox saylı dağıntılar saxladı. Pikassoyla sıx bağlılığı olan insanlar arasında onun xatirəsinə xoş söz söyləyən insan çox az oldu. Bəlkə də Jaklindən başqa heç kim olmadı. Ancaq o da tezliklə intihar edib özünü öldürdü. Mari-Terez kimi. Pikasso qadını öldürmək istəyirdi. İstədiyini etdi, öldürdü də.


Koronavirusun zəif nöqtəsi aşkar edilib | "Nuhçıxan" İnformasiya Agentliyi\nABŞ-ın Kanzas Universitetinin alimləri koronavirusa qarşı terapevtik vasitəni uğurla sınaqdan keçirib.\nNUHÇIXAN İnformasiya Agentliyinin məlumatına görə, aparılan müşahidələr nəticəsində məlum olub ki, COVID-19 infeksiyasına səbəb olan SARS-CoV-2 koronavirusunun inkişafında əsas ferment 3CLpro proteazasıdır.\nLaboratoriya şəraitində keçirilən sınaqlar zamanı MERS koronavirusuna yoluxmuş siçanlar üzərində proteaz inhibitorları istifadə olunub. Nəticədə yoluxmuş bölgəyə hədəflənmiş terapevtik vasitə virusun replikasiyasının qarşısını alıb.\nAlimlərin fikrincə bu vasitələrdən əldə olunacaq preparatlar koronavirusların orqanizmdə çoxalmasının qarşısını ala bilər. Eksperimentdə təsvir olunan preparatlar “Cocrystal Pharma” şirkəti tərəfindən patentləşdirilib. Bu preparatların insanlar üzərində səmərəliliyi də yoxlamadan keçiriləcək.


// Azərbaycan regional qaz "hab"ına çevrilə bilər\n22:40 10 Fevral 2022 Oxunub:3883\nSon vaxtlar "mavi yanacağa" tələbatın artması və onun məzənnəsinin fantastik yüksəlməsi ənənəvi enerjidaşıyıcıları bazarında yeni reallıqlar formalaşdırıb. Bəs son 5-10 ildə Avropanın enerji təhlükəsizliyi məsələsində özünəməxsus yer tutan Azərbaycan bu şəraitdə hansı siyasətə üstünlük verəcək? Bu istiqamətdə yaranan suallara AzVision.az-ın videocast layihəsində SOCAR-ın nümayəndəsi İbrahim Əhmədov aydınlıq gətirib.\nAvropanın enerji təhlükəsizliyinin təminatında Azərbaycanın rolu hazırda Cənub Qaz Dəhlizi (CQD) layihəsi çərçivəsində artıq reallaşdırılmış Cənubi Qafqaz, TANAP və TAP qaz kəmərləri vasitəsi ilə həyata keçirilir. Coğrafi baxımdan qapalı hövzədə yerləşən Azərbaycanın öz qazını müstəqil şəkildə Avropa bazarlarına çıxarmasını təmin edən CQD enerjidaşıyıcılarının alqı-satqısı müstəvisində dinc əməkdaşlığın bariz nümunəsi kimi qlobal miqyasda unikal bir sənaye layihəsidir.\nBu layihənin ən önəmli məqamlarından biri onun inşasında və istismarında hətta biri-birinə əks geosiyasi qütblərdə yer alan ölkələrin və onları təmsil edən şirkətlərin, aparıcı maliyyə qurumlarının (Asiya İnkişaf bankı, Dünya bankı, Avropa Yenidənqurma və İnkişaf bankı, Avropa İnvestisiya bankı) iştirakıdır. Uzunluğu təxminən 3500 km olan CQD-nin maliyyə xərcləri əvvəlcə 45 milyard dollar həcmində qiymətləndirilsə də, operativ idarəetmə yolu ilə xərclərin optimallaşdırılması sayəsində indiki məqamda bu rəqəm 33 milyard dollar təşkil edir.\nCQD çərçivəsində reallaşıdırlmış layihələr nəticəsində Türkiyə və Gürcüstan, Cənubi Avropanın İtaliya, Yunanıstan və Bolqarıstan kimi ölkələri Azərbaycan qazının istehlakçısına çevriliblər. İnşası nəzərdə tutulan interkorrektorlar və yaradılacaq inrastrukturlar, ilk növbədə isə TAP-ın şimala doğru şaxəsi olacaq İonik-Adriatik boru kəməri vasitəsi ilə Albaniya, Monteneqro, Bosniya və Herseqovina, Xorvatiya kimi Balkan ölkələrinin istehlakçıları da yaxın perspektivdə Azərbaycan qazından faydalana biləcəklər. Yeri gəlmişkən, SOCAR bunda maraqlı olan həmin ölkələrin müraciətləri əsasında oralarda müvafiq infrastrukturun yaradılmasına da kömək edir.\nSon vaxtlar dünyada qaza tələbatın artması və onun qiymətlərinin kəskin şəkildə sıçrayışı, eyni zamanda Qərb-Rusiya münasibətlərindəki gərginlik fonunda Brüssel köməyinə güvəndiyi Azərbaycanın Avropaya daha artıq həcmdə qaz tədarük edəcəyinə ümidli olduğunu dəfələrlə vurğulayıb. Ötən il 19 milyard kubmetr təbii qaz ixrac edən Azərbaycanın bu göstəricini artırmaq, TANAP kəmərinin isə son nəticədə 31 milyard kubmetr ötürücülük qabiliyyətinə yiyələnmək imkanı var.\nTəsadüfi deyil ki, Azərbaycan Prezidenti İlham Əliyev Cənub Qaz Dəhlizi Məşvərət Şurası çərçivəsində fevralın 4-də Bakıda keçirilən nazirlərin VIII toplantısındakı çıxışında ölkəmizin isbat edilmiş qaz ehtiyatlarının həcminin daha çox olacağına əminliyini bildirib. Çünki neft və qaz yataqlarının işlənilməsi sahəsindəki təcrübə həmin yataqlarda öncə gözlənildiyindən daha böyük həcmdə ehtiyatların olduğunu dəfələrlə sübuta yetirib. Bu baxımdan, Azərbaycanın qaz ixracının yüksəliş dinamikasının davamlı olacağı şübhə doğurmur.\n- Bizim ixracımız ildən-ilə artır. Hazırda əsas ixrac damarımız Cənub Qaz dəhlizidir. Amma əslində bizim bəzi cari layihələrimiz də var. Məsələn, “Abşeron” layihəsi. Ölkəmizdə mavi yanacağın istehlakı artdığından həmin yataqdan hasil olunan qaz ilk növbədə daxili ehtiyacların ödənilməsinə yönəldiləcək. Sonrakı mərhələdə “Abşeron” yatağından əlavə olaraq ildə 5 milyard kubmetr qaz çıxarıla bilər ki, bu da ixrac potensialımıza təkan verəcək. Bu kontekstdə gələcəkdə yeni yataqlarımızın işlənməsi də dünya bazarlarına çıxaracağımız qazın həcmini artırmaq imkanı yaradacaq,- deyə SOCAR-ın nümayəndəsi bildirib.\nAzərbaycanın təşəbbüsü və iştirakı ilə reallaşdırılan layihələrin cəlbediciliyi əsasən, bütün tərəflərin maraqlarının nəzərə alınması və bu layihələrin geosiyasi oyunlardan uzaq olunmasıdır. Məhz bu siyasəti əsas prinispə çevirən Azərbaycanın diplomaik məharəti sayəsində müxtəlif geosiyasi maraqlara malik dövlətlərin CQD çərçivəsində səmərəli əməkdaşlığı ərsəyə gətirilib. Bu kontekstdə Azərbaycan Prezidenti Avropa üçün ən böyük qaz tədarükçüsü olan Rusiya ilə qarşıdurma yaratmaq fikrində olmadığımızı dəfələrlə qeyd edib. Hər iki dövlətin ehtiyatlarının və Avropaya satdıqları qazın həcminin müqayisəsi də Azərbaycanın Rusiya ilə rəqabətə girişdiyi haqda təsəvvür yaratmağa çalışan bəzi qərəzli dairələrin oyunlarını puça çıxarır. Bu baxımdan, Rusiyanın nəhəng “Lukoyl” şirkətinin CQD layihəsində nəinki iştirakı, hətta bir müddət əvvəl öz payını artırması Moskvanın rəsmi Bakının bu jestini düzgün qiymətləndirdiyini sübut edir. Həm Qərb, həm də Rusiya ilə sıx münasibətlər qurmuş Azərbaycan isə Avropanın özündə qaz istehsalında yaranmış boşluğun doldurulmasına töhfə verir.\nHazırda bütün istehlakçı ölkələri narahat edən əsas məqam Qərb-Rusiya qarşıdurmasının daha da gərginləşəcəyi halda "mavi yanacağ"ın qiymətlərinin fantastik səviyyəyə çatacağı barədə verilən proqnozlardır. Bu yöndə əsas problem SPOT tipli (sövdələşmə ilə bağlı haqq-hesab dərhal, bir qayda olaraq iki gün ərzində həyata keçirilən) satışlarla bağlıdır. Uzunmüddətli kontraktlar əsasında həyata keçirilən qaz tədarüklərində "mavi yanacağ"ın qiyməti neftin məzənnəsinə bağlı olduğundan, tərəddüdlər elə də böyük deyil. Bununla belə, ekspertlər hələ bir müddət qazın məzənnəsində ciddi volatilliyin saxlanacağını proqnozlaşdırırlar. Öz qazını daha çox uzunmüddətli kontraktlar əsasında satan Azərbaycan, müqavilə öhdəliklərindən artıq ixrac etdiyi qazı məhz SPOT sistemi ilə satır ki, bu da büdcə üçün əlavə gəlir deməkdir.\n- Bizim hər iki tipdən satışlarımz var. Əsas hissəsi əlbəttə ki, uzunmüddətli müqavilələrdir. Bu ilk növbədə CQD çərçivəsində olan satışlardır. Çünki uzunmüddətli təminatlarımız olmasa, konyunktura dəyişənddə pis vəziyyətə düşə bilərik. Əslində tarazlı vəziyyət, yəni hər iki tip satış olsa, daha yaxşıdır. Xüsusilə də nəzərə alsaq ki, Avropa qanunvericiliyinə görə, tədarük olunan qazın müəyyən həcmi SPOT tipli satış üçün nəzərdə tutulmalıdır. İdxalçılar da bunda maraqlıdırlar. Orada vəziyyət pisləşəndə isə Azərbaycan planlaşdırıldığından çox qaz satışa çıxardı və bunu SPOT satışları yolu ilə, yəni günün qiymətləri ilə satdı, - İbrahim Əhmədov qeyd edib.\nQaz ixracatına önəm verən Azərbaycanda daxili istehlak həcminin ildən-ilə artması və əhalinin təbii qazla təminatı da hökumətin daim diqqət mərkəzindədir. Bu baxımdan, ölkədə qazlaşdırılma səviyyəsinin 96%-ə çatdırılması son illərin ən vacib sosial uğurlarından biridir. Bu yöndə qarşıya qoyulan hədəflərə çatmaq üçün daha çevik mexanizmlərdən istifadə olunur ki, bunlardan da biri ötən ilin noyabrında Aşqabadda keçirilən İqtisadi Əməkdaşlıq Təşkilatının (İƏT) XV Zirvə Toplantısı çərçivəsində Azərbaycan, İran və Türkmənistanın qaz mübadiləsinə dair imzaladıqları üçtərəfli SWAP müqaviləsidir.\nMüddətsiz olan bu sazişə əsasən, Türkmənistandan İran vasitəsilə Azərbaycana ildə 1,5-2 milyard kubmetrədək qaz göndəriləcək. Bunun sayəsində İran 5 əyalətinin qaza tələbatını ödəyə biləcək. Enerji məsələləri üzrə ekspertlərin fikrincə, əlavə infrastrukturun yaradılmasına sərmayə qoymadan həyata keçirilən bu layihə nəticəsində Azərbaycan ucuz qaz alıb öz tələbatını ödəyir və Xəzərdən çıxarılan qazı satışa yönəldə bilir, İran gələcək üçün tranzit imkanı qazanır, Türkmənistan isə qazanc əldə edib qaz bazarını şaxələndirir.\n- Bu əslində qeyri-adi bir addım deyil. Bizim əvvəllər də belə əməkdaşlığımız olub. Azərbaycanın əhəmiyyətli bir hissəsi olan Naxçıvanla birbaşa təmasımız yoxdur. Ona görə də, çalışırıq ki, müxtəlif vasitələrlə qazı onlara çatdıraq. Bu əsasən İran vasitəsilə olunurdu, gələcəkdə Türkiyə vasitəsi ilə də ola bilər, ya da ki, Türkmənsitan İrana qazı verir, o, da Naxçıvana ötürürdü. İstisna deyil ki, İran özü də bu sazişdən öz ixracını şaxələndirmək üçün istifadə etmək istəyir. Digər tərəfdən də Türkmənistan da qaz ixracını artırmaq üçün yeni alternativ yolları nəzərdən keçirir ki, bunlardan biri də Azərbaycanla əməkdaşlıqdır, - SOCAR-ın rəsmi nümayəndəsi vurğulayıb.\nBəzi mənbələr sözügedən SWAP sazişi çərçivəsində mübadilə olunacaq qazın həcminin gələcəkdə 15 milyard kubmetrə çatdırıla biləcəyini istisna etmirlər. Önəmli məqamlardan biri Azərbaycanın qaz istehsalçısı olan bütün region dövlətləri ilə qaz mübadiləsi həyata keçirməsi və bütün tərəflərlə əməkdaşlıq etməsidir. Belə əməkdaşlığın nəticəsində gələcəkdə Rusiyanın da üçtərəfli SWAP sazişinə qoşulması mümkündür. “Rusiyadan, qaz əldə edir, sonra onu Gürcüstana veririk. Bu baxımdan, biz yəqin yeganə ölkəyik ki, “Qazprom”dan qazı həm alırıq, həm də ona satırıq. İran və Türkmənistanla birbaşa sərhədi olmayan Rusiya Azərbaycan vasitəsilə belə bir əməkdaşlıq edə bilər”, - İbrahim Əhmədov belə reallığı istisna etməyib.\nOnun sözlərinə görə, SWAP müqaviləsində nəzərdə tutulan qazın həcminin artırılmasından, zəruri infrastrukturun yaradılmasından və texniki imkanların ciddi şəkildə nəzərdən keçirilməsindən sonra bu yolla Türkmənistan və İran qazının Avropaya nəqli perspektivini də nəzərdən keçirmək olar. Lakin təşəbbüs onlardan gəlməlidir. Belə məsələlərdə hamı ilə əməkdaşlığa hazır olduğunu bəyan edən və sübuta yetriən Azərbaycanın təşəbbüsü ilə atıq CQD kimi böyük önəm daşıyan layihə həyata keçirilib. Məhz irəli sürdüyü təşəbbüslərin yerinə yetirilməsi sayəsində Azərbaycan regionun enerji təhlükəsizliyini təmin edir.\nAzərbaycan, İran və Türkmənistan arasında qaz mübadiləsini həyata keçirən üçtərəfli SWAP sazişinin gündəmə gətirdiyi digər bir önəmli məqam isə Azərbaycandakı qaz anbarları şəbəkəsinin genişləndirilməsi və ölkəmizin qaz habına çevrilməsi imkanının yaranmasıdır. Çünki nəhəng həcmli təbii qaz ehtiyatlarına malik Türkmənistanın və İranın Avropa bazarlarına çıxması yönündə Azərbaycanın və CQD-nin imkanlarından istifadə edilməsi onlar üçün unikal bir şansdır.\n- Azərbaycan qaz habına çevrilə bilər, belə bir potensialımız var. 3,5 milyard kubmetrlik tutumu olan qaz anbarlarımız da mövcuddur. Perspektivdə dayanan vəzifə onların artırılmasıdır. Enerji təhlükəsizliyimizi təmin etmək üçün ilk növbədə bu özümüzə lazımdır. Çünki il rəvan keçmir, havanın istiləşməsi və soyqulaşması var. Amma sözsüz ki, digər ölkələrdən də müəyyən həcmdə qaz cəlb edilə və bizim qaz anbarlarında saxlanıla bilər ki, bu da zərurət yarandıqda ehtiyacı olan ölkələrə verilə bilər,- İbrahim Əhmədov bildirib.\nSOCAR-ın təmsilçisi Azərbaycanın yalnız təbii qazın ixracında yox, həm də qazdan hazırlanan son məhsulun satışında da çox maraqlı olduğunu vurğulayıb. Bu baxımdan qaz emalı zavodunun və müstəqillik dövründə ölkəmizdə təşəkkül tapan neft-kimya sənayesinin əhəmiyyəti çox böyükdür. Hələ sovet dövründən qalan zavodda müəyyən həcmdə qaz emal olunur və əldə edilən məhsulun bir hissəsi metan qazı kimi əhalinin istehlakına, digər hissəsi xammal kimi neft-kimya sənayesinə yönəldilir.\n- Metanol və karbomid itehsalı çox vacib məsələdir. Bir neçə il əvvəl SOCAR yeni karbamid zavodu istismara verib və bunun nəticəsində Azərbaycan indi azot gübrəsi ilə nəinki öz daxili tələbatını ödəyir, hətta bundan qat-qat artığını xaricə satır. Karbamidin xammalı olan ammiak isə məhz təbii qazın emalı nəticəsində alınır ,- SOCAR-ın nümayəndəsi İbrahim Əhmədov vurğulayıb.\nSadalanan məqamlar Azərbaycanın təbii qazın istehsalı, istehlakı, satışı və emalı sahəsində yaranmış yeni reallıqlara hazır olduğuna dəlalət edir. Bu istiqamətdə Azərbaycan hökuməti çevik strategiyaya üstünlük verir ki, bu da sürətlə dəyişən proseslərdə mümkün ola biləcək itkilərin minimuma endirilməsinə, mənfəətin isə maksimuma çatıdırlmasına zəmin yaradır.\nTeqlər: Energetika Qaz SOCAR


Pəhriz saxlayarkən dəri sallanmasının qarşısını necə almalı? » Qadınlar.Co - Qadınlara Özəl Paylaşımlar\nPəhriz saxlayarkən dəri sallanmasının qarşısını necə almalı?\nQadınlar istədikləri bədən formasını ancaq pəhriz saxlamaqla əldə edə bilmirlər. Əksinə, qəfildən arıqlayan bədəndə boşalma, əzələlərin sallanması baş verir, dəridə qüsurlar, çapıqlar əmələ gəlir. Nəticədə dünən kök görünən budlar sallanmış dəri parçasına bənzəyir. Pəhrizlər zamanı dəridə müxtəlif qüsurların qalması halları ilə demək olar ki, bütün xanımlar üzləşirlər.\nArtıq sirr deyil ki, arıqlamağın ən yaxşı üsulu pəhrizlə yanaşı idmanla məşğul olmaqdır. Çünki idmanla məşğuliyyət orqanizmdə gümrahlıq hissi yaratmaqla yanaşı qol və digər nahiyələrdə ətin sallanması, dəridə çapıqların yaranmasının da qarşısını alır.\nİdman məşğələləri adətən hərəkətsiz qalan hissələri işlədib piy qatının əzələylə əvəzlənməsini təmin edir. Bunun üçün ən yaxşı variant idman zalına getməkdir. Lakin buna imkanı olmayanlar evdə də məşq edə bilərlər. Hazırda evdə idman etməyi asanlaşdırmaq üçün məşhur modellərin və idmançınların iştirakı ilə çəkilən onlarla disklər satılır. Diskə baxmaqla idman hərəkətlərini mütəmadi olaraq evinizdə edin və 20 gündən sonra siz ayaqlarınızın necə bərkidiyini hiss edəcəksiniz. Unutmayın ki, birinci dəfədən bütün hərəkətlər təklif ediliyindən iki dəfə az edilməlidir. Əks halda, kəskin ağrılar sizi bir neçə gün incidə bilər. Bütün bu məsələlər disklərin instruksiyasında da qeyd olunur.скачать dle 11.3


Dünya vaksin müharibələri astanasında\n6 yanvar, 2021 [16:00]\nAmerikalı konqresmen Kevin Breydi koronavirusa qarşı vaksinasiya olduqdan sonra yendiən yoluxub.\nBizimyol.info CNN-ə istinadən xəbər verir ki, Breydi Pfizer/BioNTech şirkətinə məxsus vaksini 2 doza qəbul etdikdən bir müddət sonra ( 18 dekabr və 1 yanvar) test verib, neqativ nəticə almışdı. Lakin bu gün Kevin Breydlinin verdiyi test müsbət nəticə göstərib, yəni konqresmen virusa yenidən yoluxub.\nHəmçinin Norveçdə eyni şirkətin məhsullarından istifadə etmiş pasiyentlərdən ikisinin, Portuqaliyada vaksinasiya etmiş 1 tibb bacısının isə 48 saat sonra ölümü barədə məlumatlar da yayılmaqdadır. Hər iki xəbərdə məhz ən yaxşı vaksin istehsalçısı hesab olunan Pfizer/BioNTech-in adının çəkilməsi şirkətlər arasında vaksin müharibələrinin başlanması şübhəsini oyandırır.\nGörünən budur ki, 2021-ci lin birinci yarısında “vaksin” , ən yaxşı vaksin və peyvəndləmənin nəticələri barədə xəbərlər üstünlük təşkil edəcək. Hazırda vaksin sahəsində dünya bazarlarında adı çəkilən , ABŞ, Çin, Rusiya, Almaniya arasında vaksin savaşı gözləniləndir. Çünki, vaksin özlüyündə böyük iqtisadi məhsuldur. İndi vaksini olan dövlətlrin güc yarışı başlayacaq, bir birlərinin tərəfdaşlarını əlindən qoparmaq mübarizəsi gedəcək. Hansı vaksinin hansı dərəcədə effektiv olması yox, onların hansı güc mərkəzlərini yaradacağı əsas məsələ olacaq. Məlum məsələdir ki, hansısa vaksinin səmərəli və ya səmərəsiz olması barədə söhbətlər medianın onu necə təqdim etməsindən asılıdır. Yəi istədiklərini əla, istədiklərini təhlükəli məhsul kimi insanların şüuruna yeridəcəklər.\nÇox böyük ehtimalla peyvədlənmənin məcbvuri xarakter alması fonunda əvvəl virusa münasibət, onun təqdimatı dəyişəcək. Ola bilsin ki pandemiya başa çatsın. Amma bu yeni bioloji silahların , yeni xəstəliklərin yayılmayacağına zəmanət vermir. Yeni ilin ilk günündə ÜST rəhbərinin yeni xəstəliklərin yayılma ehtimalı barədə bəyanatı da bəşəriyyətə xəbərdarlıq idi.\nQeyd edək ki, hazırda Moderna və Pfizer/BioNTech-in hazırlamış olduğu vaksinlər Avropa İttifaqı tərəfindən qəbul edilən yeganə məhsullar hesab olunur.Hər iki vaksin 2 komponentlidir. ABŞ-da artıq 4,2 milyon insan bu vaksinləri qəbul edib.


2014-cü ildə Çin ixtiraçıları tərəfindən patent hüququ əldə etmək üçün 928 min müraciət edilib ki, bu da ölkəyə ardıcıl dördüncü il dünyada bu göstərici üzrə birinci yeri tutmağa imkan verib. Bu barədə Çin Dövlət Əqli Mülkiyyət İşləri İdarəsinin məlumatında deyilir.\nÖtən il idarə ümumilikdə 233 patent hüququ verib ki, bunun da 70 faizi (163 min) Çin vətəndaşıdır.\nAlınan qorunan sənədlərin sayına görə şirkətlər arasında lider 2,4 min patentlə "Huawei” telekommunikasiya avadanlığı istehsalçısı olub. Ondan sonrakı yerdə 2014-cü ildə aktivində 2,2 min patentin olduğu “ZTE” smartfon istehsalçısı qərarlaşıb. Liderlər üçlüyünü 1,9 min patent alan "Sinopec Group” neft-kimya korporasiyası tamamlayır.\n“Əqli mülkiyyətin qorunması sahəsində ağırlıq yükü yüksək texnologiyalara tərəf yerini dəyişməkdə davam edir”, - idarənin məlumatında qeyd olunur.\nSon vaxtlar Çin əqli mülkiyyətin qorunması sahəsində fəallığını xeyli artırıb. Ölkədə 2020-ci ilədək 10 min vətəndaşın payına düşən patentlərin sayını 3 dəfə artırmaq, eləcə də müvafiq müraciətlərin baxılması müddətini azaltmaq məqsəd kimi qarşıya qoyulub, - “TASS” yazır.


"Eynulla Fətullayev başından böyük qələt eləməsin" » Sumqayitfakt.az\n"Eynulla Fətullayev başından böyük qələt eləməsin"\nBaxılıb: 3710 Tarix: 13-02-2016 15:21\n"Yardmlı Xeyriyyə Cəmiyyəti" tanınmış jurnalist Eynulla Fətullayevlə bağlı bəyanat yayıb. Bəyanatda qeyd olunur ki, Eynulla Fətullayev VHP sədri Sabir Rüstəmxanlıdan üzr istəməlidir\nSumqayıtfakt.az moderator.az-a istinadən həmin bəyanatı təqdim edir\n“Eynulla Fətullayev atası və bəlkə də babası yaşında adamın, iki yüz əlli mindən çox biz Yardımlı əsillilərin fəxr etdiyi insanlardan birinin, Azərbaycanın tarixində özünəməxsus yeri olan, adı və təxəllüsü ilə özü bir zirvəyə dönmüş Sabir Rüstəmxanlının haqqında başından böyük qələt eləməsin.\nBu hərəkəti ilə o, təkcə Sabir Rüstəmxanlının deyil, bizim də qəzəbimizə tuş gəlib.\nBu nadan, anlamalıdir ki, elə insanlar var ki, onların haqqında fikir yürüdəndə nəzakət qaydalarına riayyət olunmalıdır. Ən azı xidmətlərinə, ictimai çəkisinə görə.\nSabir Rüstəmxanlı, Mirmahmud Fəttayev, Fəzail Ibrahimli, Musa Qasımlı- bu ziyalılar biz yardımlıların fəxr yeri, ehtiram ünvanıdır. Necə deyərlər, bu insanları yurdumuzun simvolları kimi qəbul etmişik. Onların hər hansı birinin təhqir olunmasını biz yardımlılara hörmətsizlik kimi dəyərləndiririk.\nSonda biz- ölkəmizdə və ölkəmizdən kənarda yaşayan Yardımlı əsilli soydşlarımızı təmsil edən- bir ictimai təşkilat kimi Eynulla Fətullayevdən tələb edirik ki, səhvini düzəldərək, xalq şairi Sabir Rüstəmxanlıdan üzr istəsin”.


İqnat İqnatov, 1978-ci ildə impressionist rəssam - Realist Rəssam - 2021\nİqnat İqnatov, 1978\nİqnat İqnatov nümunəvi istedadı ilə müasir bir sənətkardır. Gözəl sənət ruhunun təfsiri onun əsərlərini nadir bir ifadəli zənginliklə doyurur. Hər bir yeni mövzu stil və yanaşma diktə baxmayaraq, onun rəsm, rəng, işıq, toxuması, atmosfer, enerji və emosiya ilə həmişə canlıdır.\nİqnat 1978-ci ildə Bolqarıstanın Veliko Tarnovo şəhərində anadan olub və Boliviyada Sevlievoda böyüdü. 13 yaşı olan rəsm, rəsm və heykəltəraşlıqda onun perspektivli istedadları onu tanınmış Orta Tətbiqi İncəsənət Məktəbində iştirak etmək üçün yalnız 30-dan çox ləkələrdən birinə qazandırdı. Bolqarıstanın Tryavna şəhərində. İqnatın beş ildir akademik sənət təhsili üçün təməli qurulmuşdur. 1996-cı ildə bitirən İğnat, Stalin və Veliko Tarnovanın St.Medius Universitetinə qatılmış, burada sənət sənətinə tələb olunan atelyeli yanaşma ilə məşğul olmuşdur. 1997-ci ildə, on doqquzuncu ilində, Ignat sənətinin satışından əldə etdiyi gəlirləri istifadə edərək ABŞ-a hərəkət etdi. İndi Kaliforniya ştatında yaşayan bir ABŞ vətəndaşıdır.\nOnun hərəkətindən sonra, İgnat Westlake Körfəzindəki nüfuzlu California İncəsənət İnstitutunda, Şerman Oaks İncəsənət və Şimali Hollywood Amerikalı Animation İnstitutunda təhsil almışdır. İgnat 2005-ci ildə Los-Ancelesdə Figüratif İncəsənət Akademiyasında boyama dərslərini tədris etməyə başladı.\n2013-cü ildə İğnatın evsiz heyvanlara olan şəfqəti çoxsaylı sənət layihələrinə gətirib çıxardı. ABŞ-da Heyvan sığınacaqlarında baş verən dəhşətli vəziyyətə dair məlumatlılığı gətirmək məqsədi ilə sığınacaq itlərinin portretlərini boynuna qoydu. İgnat bu rəsmlərdən köməyi saxlamaq istəyən kiçik heyvan xilasetmə təşkilatlarına köçürdü. Bolqarıstanın Plovdiv şəhərində bir sığınacaq tikməkdə olan Bolqarıstanın küçə itlərini də çəkdi.\nİgnat Nicolai Fechin, John Singer Sargent, Anders Zorn, və Joaquin Sorolla tərəfindən öz bədii köklərini qurarkən ən çox təsirləndi. Onun əsərləri rəqəmlər, portretlər, halı ömürlər, çöl həyatı və landşaftlardan ibarətdir. Onun işi onun sərgüzəştləri ilə ilhamlanmış bir səyyahdır. İqnatın əsas məqsədi forma və anatomiyanın, eləcə də rəng və kompozisiyanın təmsilçiliyin boyama anlayışı ilə ifadə edilməsi ilə öz unikal üslubunu inkişaf etdirməkdir. İğnat İqnatov Kaliforniya İncəsənət Klubunun İmza üzvüdür.\nFigüratif kateqoriyasında finalist, Beynəlxalq ARC Salon 2010-2011;\nBədii Mükəmməllik üçün Möhtərəm Mansiyon, Salon International 2011;\nBədii Mükəmməllik üçün Möhtərəm Mansiyon, Salon International 2010;\nMükəmməllik mükafatı, 98-ci İllik Qızıl Medal Juried Sərgisi, 2009, Kaliforniya İncəsənət Klubu;\nBədii Mükəmməllik üçün Şərəf Nömrəsi, Salon International 2008;\nArtistik Mükəmməllik üçün Möhtərəm Mansiyon, Salon International 2007;\nMükəmməl Mükafat, 15-ci İllik Milli Sərgi Sərgisi, 2006, Amerika Neft Rəssamları;\nMükəmməl Mükafat, 95-ci İllik Qızıl Medal Juried Sərgisi, 2006, Kaliforniya İncəsənət Klubu;\nMükəmməl Mükafat, 14-cü İllik Milli Juried Sərgisi, 2005, Amerika Neft Rəssamları.\nCopyright 2021 \_ none \_ İqnat İqnatov, 1978


Xatırladaq ki, ötən prosesdə məhkəmə şahidlərin məcburi gətirilməsi ilə bağlı qərar qəbul etmişidi. Həmin qərara əsasən, şahidlərin - Miradil Həsənov, Rauf Aşurov və Hüseyn Vəliyevin bugünkü məhkəmədə iştirakı təmin edilmişdi. Hakim şahidlərə məhkəməyə hörmətsizlik etdiklərinə görə iradını bildirmişdi.\nBugünkü prosesdə isə Mehman Səlimov naməlum səbəblərdən məhkəməyə gətirilməyib. Buna görə də proses dekabrın 11-nə kimi təxirə düşüb.


Azərbaycanda analitik kimya ixtisası üzrə ilk qadın akademik » Aztehsil.com\nXəbərlər / Ziyalılar\nÖmrünü kimya elminin inkişafına və kimyaçıların yeni nəslinin yetişməsinə həsr etmiş akademik Rəfiqə Əliyevanın vəfatından 5 il ötür.\nGörkəmli alimin xatirəsi və xidmətləri bu gün ehtiramla anılır. Yetirmələri arasında 20-dən çox elmlər namizədi və elmlər doktoru var.\nAZƏRTAC akademik Rəfiqə Əliyevanın anım günündə onun həyat və fəaliyyətinin bəzi məqamlarına nəzər salır.\nRespublikanın tanınmış kimyaçı alimi, Əməkdar elm xadimi, akademik Rəfiqə Əlirza qızı Əliyeva 1932-ci il sentyabrın 20-də Naxçıvan şəhərində anadan olub. Ali təhsilini 1951–1956-cı illərdə Azərbaycan Dövlət Universitetinin (indiki Bakı Dövlət Universiteti) Kimya fakültəsində alıb. Əmək fəaliyyətinə Azərbaycan Milli Elmlər Akademiyasının Qeyri-üzvi və Fiziki Kimya İnstitutunda (indiki akademik M.Nağıyev adına Kataliz və Qeyri-üzvi Kimya İnstitutu) kiçik elmi işçi vəzifəsində başlayıb. 1960-cı ildə ADU-nun Analitik kimya kafedrasında analitik kimya ixtisası üzrə aspiranturaya qəbul olub. 1964-cü ildən ömrünün sonuna qədər universitetin Analitik kimya kafedrasında işləyib və assistent, baş müəllim, dosent, professor vəzifəsinə qədər yüksəlib. 1970-ci ildə analitik kimya ixtisası üzrə “Germaniumun bəzi üzvi reagentlərlə əmələ gətirdiyi birləşmələrin spektrofotometrik tədqiqi və onun fotometrik metodla təyini” mövzusunda namizədlik, 1999-cu ildə isə “d-, f- elementləri və germaniumun tərkibində N-, S-, O- olan liqandlarla müxtəlifliqandlı kompleksləri və onların analitik tətbiqi” mövzusunda doktorluq dissertasiyası müdafiə edib. 1999-cu ildə analitik kimya ixtisası üzrə professor elmi adını alıb və Analitik kimya kafedrasının professoru vəzifəsində çalışıb. 2001-ci ildən ömrünün sonunadək BDU-da onun təşəbbüsü ilə yaradılmış Ekoloji kimya və ətraf mühitin mühafizəsi elmi-tədqiqat laboratoriyasının müdiri işləyib. 2007-ci ildə Azərbaycan Milli Elmlər Akademiyasının müxbir üzvü, 2014-cü ildə isə həqiqi üzvü seçilib. Azərbaycanda analitik kimya ixtisası üzrə ilk qadın akademikdir.\nOnun rəhbərliyi ilə Moskva Dövlət Universitetinin Analitik kimya kafedrasının əməkdaşları tərəfindən nəşr olunmuş “Analitik kimyanın əsasları” (iki cilddə) və “Analitik kimyadan məsələ və suallar” kitabları Azərbaycan dilinə tərcümə edilib. Bu kitablar Azərbaycanın ali təhsil müəssisələrinin müəllim, elmi işçi və doktorantlarının inkişafında mühüm rol oynayıb.\nAkademik Rəfiqə Əliyeva Ekoloji kimya və ətraf mühitin mühafizəsi elmi-tədqiqat laboratoriyasında Azərbaycan Respublikası Dövlət Neft Şirkətinin tabeliyində olan müəssisələrlə elmi-texniki təsərrüfat müqaviləli işlərin yerinə yetirilməsinə rəhbərlik edib. Bu işlər nəticəsində Bakı Dövlət Universiteti böyük miqdarda mənfəət götürüb. Təsərrüfat müqavilələrinin nəticələrinə əsasən ətraf mühitin çirklənməsi qiymətləndirilib, zərərli və ağır metalların qatılaşdırılaraq ayrılmasının yeni, ucuz və iqtisadi cəhətdən əlverişli metodları işlənib-hazırlanıb.\nGörkəmli alim Rəfiqə Əliyeva Bakı Dövlət Universitetinin nəzdində fəaliyyət göstərən D 02.011 şifrli dissertasiya müdafiə şurasının sədr müavini, universitetin və Kimya fakültəsinin elmi şuralarının üzvü olub. O, tələbəlik illəri də daxil olmaqla, ömrünün 70 ilə yaxın bir dövrünü universitetə həsr edib.\nAkademik Rəfiqə Əliyeva böyük bir nəslin ən parlaq nümayəndələrindən biri idi. Həmin nəsil Azərbaycan tarixində dövlətçiliyimizin təməlini qoymuş, onu dünyanın müasir dövlətləri sırasına çıxarmışdır. Bu nəslin qurub-yaratmaq, xeyirxahlıq etmək kimi ən gözəl keyfiyyətlərini özündə birləşdirən, daxilən təvazökar, zəngin mənəvi keyfiyyətlərə malik olan Rəfiqə Əliyeva tələbələrin böyük himayədarı idi.\nGörkəmli alimin elmi-pedaqoji fəaliyyəti Azərbaycan dövləti tərəfindən də layiqincə qiymətləndirilib. Azərbaycan Prezidentinin Sərəncamı ilə o, 2000-ci ildə “Əməkdar elm xadimi” fəxri adına layiq görülüb, 2009-cu ildə “Şöhrət” ordeni ilə təltif edilib. O, akademik Y.Məmmədəliyev adına mükafatın laureatıdır. 2000-ci ildə akademik Rəfiqə Əliyeva Nyu-York Elmlər Akademiyasının həqiqi üzvü, 2001-ci ildə Amerika Biblioqrafiya İnstitutu tərəfindən “2001-ci ilin adamı” və “2001-ci ilin işgüzar qadını” seçilib, 2003-2004-cü tədris ilində Azərbaycan Respublikası Təhsil Nazirliyinin fəxri fərmanı ilə təltif olunub. 2005-ci ildə Bakı Dövlət Universitetinin təsis etdiyi “İlin alimi” fəxri adına, “Ekologiya” və “Ümumi ekologiya” adlı dərs vəsaitləri isə Təhsil Nazirliyinin təsis etdiyi Həsən Əliyev adına mükafata layiq görülüb.\n2018-ci ildə “Azərbaycanım” Beynəlxalq Jurnalının redaksiya şurası “Akademik Rəfiqə Əliyeva adına Qızıl Orden” təsis edib.\nHəyatının mənasını elmə, vətənə xidmət etməkdə görən, kimyaçıların yeni nəslinin yetişməsində əvəzsiz rolu olan akademik Rəfiqə Əliyevanın əziz xatirəsi həmkarlarının və tələbələrinin qəlbində həmişə yaşayacaq.\nAbel Məhərrəmovu əvəzləyən İradə Əliyeva kimdir? -DOSYE\nAkademik Zərifə Əliyevanın anadan olmasının 96-cı ildönümü tamam olur\nGörkəmli oftalmoloq alim Zərifə Əliyevanın anadan olmasından 97 il ötür\nAkademik Yusuf Məmmədəliyevin Memorial muzeyinə videoekskursiya\nNeft-Kimya Prosesləri İnstitutunda magistrlik dissertasiyalarının müdafiəsi\nBakı məktəblərində akademik Zərifə Əliyevanın 95 illiyi ilə əlaqədar silsilə tədbirlər keçirilib\n“Kimya” laboratoriyasında sərbəst yodun alınması təcrübəsi\nRiyaziyyat və kimya ixtisası üzrə mütəxəssis vəzifəsini tutmaq üçün müsabiqə keçirilir\nPrezident alimin vəfatı ilə əlaqədar başsağlığı verdi\nAkademiyanın pensiya yaşını çoxdan adlamış institut direktorları - Ən yaşlılar\nBDU-da akademik Abdulla Qarayevlə bağlı onlayn dəyirmi masa\nDövlət Mükafatlarına təqdim edilən işlər məlum oldu – SİYAHI\n“XIX əsr Azərbaycan ədəbiyyatı” dərsliyi həmin dövrün ədəbiyyatının öyrənilməsi üçün dəyərli elmi mənbədir\nGörkəmli filosof Ziyəddin Göyüşovun 100 illik yubileyi qeyd olunacaq\nÖlkədə “Meymun çiçəyi”nə suçiçəyi deyirik, ya “meymun” hələ gəlib bizə çatmayıb?\nNadir İsrafilov: Bəli, həqiqətən də hər bir insan öz daxili dünyasının əksidir.\nGənclərin TikTok bəlası: Yeniyetmənin döyülməsilə bağlı araşdırma başladıldı\nŞəhid xanımlarına dəstək layihəsi keçirilib\nCoğrafiya fənni üzrə vebinar təşkil olunacaq\nŞagirdlərin bullinqə məruz qalmasına qarşı LAYİHƏ HAZIRLANDI\nMəktəblimiz Yunanıstanda şahmat turnirinin qalibi oldu\nAzərbaycan Kooperasiya Universitetinin ödənişli əsaslarla təhsil alan tələbələri üçün Təhsil Tələbə Krediti Fondunun (TTKF) təqdimatı keçirilib.\nAzərbaycanda təhsilə və onun inkişafına dövlət səviyyəsində çox böyük diqqət, qayğı göstərilir\nElmin İnkişafı Fondu: Əsas Qrant Müsabiqəsinə layihə qəbulu davam edir\nQəbul imtahanlarında hansı yeniliklər olacaq? - AÇIQLAMA\nTibb Universitetində daha 5 qrup distant təhsilə keçib\nOperativ Qərargah rəsmisindən sərt qapanma ehtimalı ilə bağlı AÇIQLAMA\nQonşu ölkədə “Delta” ştammının ən təhlükəli variantı aşkar olunub